LOUSIVILLE, KY - Hre Mang\nLOUISVILLE, KENTUCKY IHSIN THLIRVELNAK\n(Leadership training March 6-10, 2013;\n@ Louisville Chin Church, Louisville, Kentucky)\nBawipa Pathian a hmin thangthat si ko seh! Louisville Chin Church (LCC) ah Leadership training cu March 6-10, tluangten Pa Pathian in lam in hruai. LCC zumtu unau pawlin Pathian an duhdawt ih a siahhlawh an duhdawtnak parah lungawithu sim cawk lo a um. Cutin sim rualrualin thiam awk lo nak simcia zo asivekin Indianapolis thawn Nahzi pahnih motor mawng tluk a hlatnakah a thum aw mi Chin Khrihfa zumtu unau ziangmawzat cu an thlennak, kawhhran an dinnak kum 2 hnu lawngah hmaitawn in tawn awknak kan nei thei. USA ihsin Kawhhran hmin in siseh Chin pawlpi hmin in siseh Malaysia le India ramah a taang hrih mi kan milesa hrangah tiah thla kan rak cam theu. Asinan USA an ra thlen taktak tikah duhthusam vekin kan zoh, bawmbawi theilonak parah a thleng hmaisa tu dinhmun in ka thiam aw lo zet. Bawipa in kan tlaksamnak cio in ngaithiam in lam in hruai.\nLouisville, Kentucky hi Indianapolis, Indiana thawn motor in nahzi pahnih feh lawng asi. Indianapolis ah Chin mi 8,000 lenglo kan um tiah an sim. Falam tonghmang 1000 vuakvel kan um tlang ding a zum um. Asinan a kiangte ah Malaysia le India ihsin a ra thlengthar pawl, a umcia pawl pan loin, khawthar an ra sat tikah harsatnak tampi an tawng. Asinan harsatnak lakin an zir vivo tikah pacannak ah le ram umtudan zirnakah an hmang. Pathian in lam a hruainak atakin an hmu sinsin.\nUSA ramah Chin (Falam) tonghmang Kawhhran pawlkom , association tumbik CBANA sungah kawhhran sungtel 22 (23rd nak in an dil lai) an um. CBANA sungah a tel lo pawl thawn cun USA ram sungah Chin (Falam) tong hmang kawhhran 30 lenglo kan um zo tinaka si. Kawhhran tamsawn cu sungtel maltete an si cio. Ziangtin hmailam saupi khua kan khang in kan pehtlai aw ding, kan sichih aw in kan tungding aw tawn ding, ziangtin community pawlkom sungah kan sihcih aw ding, ziangtin kawhhran kan kairuai aw ding, miphun pakaht kan si nak langter in ziangtin ramthar nunphung bang aw ten kan zir in kan kenkawh ding, ziangtin kanmah Chin mi lakah siseh American milesa pawl thawn siseh kan pawlkom aw ding, tvp ruat ding, tuahfel ding tampi a um.\nKan dunglam kum 10 sungah a burhlawmpi in Chin mi USA kan thleng. Kan thlennak hmun hril tikah zo ih thurawn kan lak le a tha bik ding, zo in kan thatnak a thei bik ding, zo kan rinsan ding, tvp hril anhaiza in kan mipi pawl kan um ruangah tlacawp ringin refugee agency pawlin in retnaknakah mi tampi kan um cio. Kan thlennak kipah nuntu khawsakdan zir in thinbang in mi tampi kan um. A thlengcia kaihruai aw tu um lo nak sinsin ahcun a tul lo pi in kan caanpualtha kan sun phah in liamkuan khal a tam. Hmailam ah teh a tuvek in hmun le khua kan tekdarh hrih ding maw? A thleng lai ding pawl teh refugee agency pawlin an retnaknak ah an hngat aw cio ding maw? Khua ruat that a tul.\nLouisville Chin Church ah leadership training lamah hersal sehla, Pathian kutcak a langmi lungawiza asi. Ziangtin pawlkom kan kaihruai aw ding, a hnget khoh mi bulpak, insang, pawlkom nuntu khawsak, pawlkom sihcih awknak le kaihhruai awknak pawl Pathian thu vekin milai nuntu khawsak, pawlkom pehtlaih awkdan pawl zirh awk, relkhawm, ruahdan hlawm aw in thutha hawltlangnak asi. Chin ram, Kawlram sungah um lai vek si loin dinhmun a thar, nuntu a dang, tuanvo a thleng awk theh tikah ramthar ah ziangtin kan nung ding, cozah pawlkom le cozah a silomi pawlkom pawl thawn ziangtin kan nung in kan khawsa ding, tvp thu tampi zir kan tul, thansohpi kan tul cio asi timi cu zapi te lungkim mi asi.\nPakhatnak ah lungawi umza asi mi cu, Chin mi unau pawl, nulepa, fala tlangval, nauhak tete pawlin Pathian duhnak kan neihmi hi asi. Asinan kan biaknak hi mibur biaknak, cawlhni voikhat khawm le biaknak cangvaihnak ah tel men lawng si loin Bawipa thawn bulpa caan fianhrial hmangin biak awknak nei in, bulpak, insang tin ah rinsantlak zumtutha si thei dingin kaihruai awknak, kan umnak khua le ram, pawlkom cio ah Pathian Thlarau kaihhruainak in Pathian rian in, dandinglam thlun in le nunphung mawi nunpi le kenkawh in thansohnak lamzin ah nunthiam ding a thupi.\nPahnih nakah cun zumtu unau, miphun pi tlaihsan awknak kan neih mi a tha. Khawkhat ah a thleng le umkhawmtu pawl cu Chin ramah rak thei aw dah lo khal asile USA ram kan thlen tikah kawhhran khat, khawkhatah khawsa tlang in ulenau vekin kan theihmi thiltha hlawm aw tlang in kan theih mi siatnak hrial tlang in kan tlukbah can ah tungding aw tawn in nun tawm aw tawn in nundan kan zir cio mi hi lungawinak ngaingai, kan zumnak in in zirhmi le kan pupa san lai khawpi venghnen bawmbawi awknak nun kan neihmi asi. Sunzawm thanter vivo uhsi.\nCun khawsung pakhat, kawhhran pakhat sung lawng si loin khawleng, le mai local kawhhran lenglamah miphun pi, Khrih ah le miphun ah unau pawl thawn sihcih, pehtlaih awk hi kan zaten hrang thatnak le Pathian duhmi asi ti khal zapi ten lungkim tlang mi asi. Tahthimnakah, Geese vate pawl hi anmahte a pak in an zam hnakin a bur in an zam tikah a let 72% hla an zam thei ti asi. Cuvek in Chin miphun pawl lei killi ah a tekdarhmi pawl, Khrih ah le Miphun ah unau asimi pawl, hmun dangdang, state dangdang, ram dangdangah then awkin umhmun khuar cio hman sehla, santhar pehtlaih awknak a tha, pawhtlang awknak, lamtluan vah sukco len awknak a awlsam tikah sihcih awknak neih thei cio a tha. Pathian duhzawng le zapi thathnemnak, caksins in Pathian kan rian theinak asi ti cu zapi te lungkimmi asi fawn. Ziangtin kan pawlkom in kan sihcih aw ding, ziang kan tuah dingih khuitawk lamzin ah abur in kan feh ding, ziangmi kan hmuitin ding timi cu miphun pakhat, zumtu burpi pakhat hrangah Pathian hnen ihsin sunmang, vision, hmuhnak a neitu, hruaitu tha, mifim Pathian in in pekmi kan nei asi. A burin a ummi ramsa bur pakhat hman hi sersiamtu Pathian in hruaitu, lamzin hmuhtu nei loin a tanta dah lo. Zocio khal kan hruaitu pawl thawn kutkai in Bawipa rian tlang dingah thukthun hlah uhsi.\nKhuitawk ram, state, khua ah ziang kawhhran hmin pu in ziangvek rawngbawlnak kan nei khal asile a thupi bikmi cu kan miphun Pathian, Bawipai lungawinak asi. Curualrual in nitin leitlun nunah a thangso mi, zohthimtlak miphun, kawhhran, pawlkom ,insang, bulpak nun kan neih ding hi asi. Kan umnak hmun cio ah danding lai le nunphung pawl thlun danah siseh insang le bulpak nundan ah siseh sumpai laklutnak le hmannak ah siseh zohman in sawisel theih lomi nunmawi, Pathian le miphun cawimawi in kan umnak khua le ram cio ah rinsantlak rammi (efficient citizen) kan si ding a thupi asi. Cutin tungding aw thei dingin a thleng hmaisa, fim hmaisa, thei hmaisa, nei hmaisa, pawl to men loin kan mah le kiangkap cio ah thleng thar le bawm tul tete pawl hnenah Pathian hmanrua tha, Bawi Zisu ih a kut, a ke, a mit, a hnar, a kaa, a taksa peng si in mahle covo, Pathian pekmi cio vekin taimak suah in bawmbawi aw tawn in tuan cio uhsi. Thlengthar pawl khalin kiangkapah mah le miphunpi, Khrih ah ulenau pawl tlaihsan in nunkhat nun ten khuasat tlang in mibur thazang cak sinsin dingin kan miphun Pathian hmin sunlawinak hrang hawl tlang cio uhsi.\nPathian in kan miphun, pawlkom, insang, le zumtu bulpak nun thlawsuah a pek duhmi, a tumtahmi tlamtling lo dingin kham thei tu Pathian in a sersiam lo asi ti thei in Bawipa cu kanmah bulpak nun, insang, pawlkom, mibur lakah lalnak pe in amai lam hruainak ah kekar tlang cio uhsi, tiah thlaza cam phah in lungawinak awmsung tongkam malte ka tarlang duha si.\nKhrih ah le miphun ah,


Mi Thuphan Puh in Party Leemsawm Ding A Si Lo - The Chin Times\nThe Chin Times > Lawrkhawm > Thlirnak > Mi Thuphan Puh in Party Leemsawm Ding A Si Lo\nHrilawk zik a siih mi in an ning pang ding tiah ramkhel thu le party thu cu ngan ka tum nawn lo nan party leemsawmnak ah 16.9.2020 zaan,\nMi Thuphan Puh in Party Leemsawm Ding A Si Lo – Pu No Sum\n1. Hrilawk zik a siih mi in an ning pang ding tiah ramkhel thu le party thu cu ngan ka tum nawn lo nan party leemsawmnak ah 16.9.2020 zaan, Sunthla khua ah bulpak hmin saal in thuphan puh ta hrat in CM Salai Lian Luai in leemsawmnak a nei ti ka theih ruangah mipi in thudik, thuhman an theih a ṭul tiah himi ca ka run ngan saalnak a si.\n2. Leemsawmnak ih a simmi cu “Falam khuapi karh ih hmanmi nan ram cu kanmah NLD cozah ih lo laak sakmi a si lo, USDP san lai ah CM Pu Hung Ngai in culai ih AD Pu No Sum a sut ih lungkim lo le dokalh tu kan um lo a ti” timi cu thuphan a si. Relkhawmnak cakhum (meeting record) khal a um lo. CM Pu Hung Ngai cu 2013 kum sungah Falam ah voi 2 a ra ih khuapi karh thu rel a um lo, meeting record khal a um lo. Curuangah “USDP san ah CM Pu Hung Ngai le Pu No Sum ih rak tuahmi a si” a si a timi cu thuphan rori a si. Thuphan ih leemsawm cu “bum leem” a si. NLD party ih fehpi le hnaṭuan dan khal a si ding ka zum lo. Bulpak cang dan a si, a pacang hna lo tuk aw. Sunthla unau pawl tla in thungai ah an ruat pang pei.\n3. Kan Falam khuapi karh thu ka hmuh hmaisabik cu 26.11.2012, Myone-A-htwe-htew-uk-chuk-zi-htanah cahmai 3/ 101/ in DC hnen ih cakuatmi ah Lungpi veng thar “A-hmuh-ṭuai-a-hmat (1/2012) ṭin-piah-chin” ti a siih a pahnihnak cu Oct 16, 2014 ih tuahmi Falam khuapi thar (Lungpi) “Myotit-Siman-king (Town plan) timi meeting record a si. In theihpi dingah hih ni hi pension ka laak hnu thla 6 a rei hnu ih an tuahmi a si. Kei cu inn leeng suak thei nawn lomi ka si. Cutawk khal ah hnemhngetnak a um lo.\n4. A pathumnak ka lo theihter duhmi cu 18.5.2015 ni ih leiram zungbawi Pu Leeng Kip Zul ih Falam khawpi thar (Lungpi) thuhla thawn pehpar ih cauk a si. Hih cauk sungah leiram an laakmi rampi pawl le a hmin pawl, a fiak/a kauhnak pawl kim ten a tel ṭheh. Asinan mangbang dingmi cu Nov. 9, 2017 ih Pye-Hte-Yee ih thusuak ca ahcun cui’ ramri le ram hmin pawl a tel nawn lo. Falam thuanthu siar duh le ret duh nan um a si le ka hnen ah nan ra zoh thei. Hih cauk an ngan khal hi pension ka laak ih kum khat hnu ih nganmi a si.\n5. A tlunlam ih thuphan puh awk thu hi atu lawng a si lo. Falam senpi inn ih mipi hmai khalah a rak sim dah ih thuphan a sit hu tlunlam upa, President hnen tiang ca ka rak ngan dah zo. A dai zo hmang ka tiih atu ah VOTE hawlnak ah a tharthawh saal.\n6. Leiram laaknak thusuahmi ca 1465/2017 cu Nov. 9, 2017 ah suahmi a siih culai ah NLD siar lo, Adang COZAH teh an um maw? Mai’ tuahmi rori midang puh rero hnakin ka ṭuan lai ah Falam khuapi karh ka tuah ti sawn sehla thuanthu a mawi sawn ding.\nA tlun ih thuhla hi CM in a ṭong ngai pei maw tiin ka ruah lai ah Sep 17, 2020 zaan ah pacang pahnih in rung leeng ih hih thu in rung sim. CM in hitin a ṭong ngaingai maw ka ti tikah, ṭong ngaingai e, cuhman ah 2012 kum ah a ti. Atu khal ah khua lam pawl hei phone sehla zapi thei in kan ngai thei mai ding inti nan, cu rero ṭul hlah ee ka tiih 2012 kum December 22 lawngah Falam ka thlengih ka thlen kum cu zianghman ka ṭuan man ual lo ka ti sapbei.\nHminsin: A tlun ih thu hi Falam Tualsung Media “Chinland Herald Daily News” ih tisuahmi Pu No Sum ih simmi a si.\nPrevious Article Kum 500 Sung Hruaitu Nei Lo Chin PuPa le CNLD Political Revival\nNext Article NLD Pawlin Thiamthu Rel Ding an Thei Lo Maw Si? – Pu Khuang Lian Sum


KHRISTIAN NUN PITLINNAK KARBAK (7) - Chinland Today Media\nJanuary 27, 2012 8:10 pm·0 comments\nJoel Lal Cung Mang\nCuti a si ruangah hmailamah nor uhsi;\nKhristian thuthang a hramthokih zirh awknak cu tanta in\npitling zirh awknak ah feh uhsi (Heb. 6:1a)\nAhmaisabik le a pakhatnak ih tarlang ka duh-mi cu Khristian nun tthanlennak le pitlinnak ah a tawp / bi-khiah a um lo tihi a si. Sim duh-mi cu Khristian nun timi cu ni khat hnu ni khat tthanglian ih pitling rero / vivo ding tinak a si. Himi thu thawn pehpar aw-in mirang ttong ah ‘growth’ le ‘maturity’ timi a um ih, ‘growth’ cun nitin tthan rero nak thu a sim ih, ‘maturity’ cun cuih a tthang rero mi Khristian ih pitlinnak a sim duh. Kan Laimi zumtu lakah Khristian nun ih tthanglian rero cu kan tam zet nan, Khristian nun ih pitling (a matured Christian) cu hmuh ding a mal zet. Curuangah a tthanglian rero mi Khristian si lo in, Khristian nun ih pitling tu kan si cio theinak dingah, ‘Khristian Nun Pitlinnak Karbak 7’ timi thulu hmangin kan thinlung, taksa le thlarau hrangah thazaang laknak kan nei tlang ding!\nKhristian Nun Karlak (7) pawl cu:\n1.Baibal siarnak (Bible reading / meditation)\nKhristian nun pitlinnak ih hrambunnak, lo theih lo ih a ttul bikmi le karbak a pakhatnak cu Baibal siarnak a si. Asile:\n*Baibal cu ziang a si?\n-Kan nunnak ih hrampi a si (John 1:3-4)\n-Thlarau hnawi / rawl a si (IPet. 2:2)\n-Thil ti thei (Heb. 4:12)\n-Lam in hruaitu (Saam 119:105)\n*Baibal siarnak ih zumtu pawl kan nunnak ah ziangvek hlawknak le tthathemnak in pe?\n-Sualnak ihsin in kilhim (Saam. 119:11)\n(Jesuh thlemnak a tonnak :Daan. 8:3; Saam. 91:11-12;Daan. 6:16;13)\nDwight L. Moody cun a Baibal phaw (cover)sung lam ah hiti’n catlang a ngan, ‘Hih Baibal in sualnak a lo hrialter lo asile, sualnak in himi Baibal ihsin a lo hrialter ve ding’ a ti.\n-Kan sual / bah caan ah in runnsuak (Saam. 119:9)\n-Khristian hlawhtling in siter (Joshua 1:8;Efe. 6:17)\n-Khrih sungih tthanglian dingin in cawm dawl (IPet. 2:2)\n-Thlacam nun in tthangsoter (Thufim 28:9; John 15:7;IJohn 3:22).\nZumtu nitin kan nunnak ah piltinnak nun mawi neitu kan si theinak dingah cun Pathian thu (Baibal) hi nitin a siar ringringtu, a thluntu le a takih a tuahsuaktu (IJohn 2;5;Rev. 1:3;James 1:22)si dingin kan zuam cio a ttul a si.\n2. Thlacamnak (Prayer)\nKhristian nun pitlinnak hrangih karbak pahnih-nak cu Pathian hnen ih thlacamnak (thlacam nun) hi a si.\n*Thlacamnak cu ziang a si?\n-Pathian kawh / biaknak a si ((Saam. 17:6; 34:4)\n-Pathian mithmai hawlnak a si (IISansiarnak 7:14)\n-Pathian hnenih au-nak a si (Saam.3:4;66:1)\n-Pathian neih-nak a si (Heb. 10:22)\n-Pathian pawlkom (Daniel 6:10)\n*Ziangruangah thlacam nun kan nei ding?\n-Kan biakmi Jesuh Khrih hi thlacam nun neitu a si (Matt. 26:36)\n-Jesuh ih thlacamnak a thupitter tuk ruangah in zirh hai (Matt. 6:5-8)\n-A dungthluntu pawl hrang khalah thla a cam (John 17)\n-Zumtu zaten thalcam ringring dingin in fial (Matt. 26:4; Mk. 13:33;Lik. 18:1)\n*Ziangti’n thlacamnak kan nei ding?\n-Lungsir / sualsirnak (ISansiarnak 7:14)\n-Lungawi thu simnak (Fil. 4:6)\n-Kan tuah dingmi Pathian hnenih hlanh-nak (Thufim 16:3)\n-Khrih satsalnak hngak phah in (Mak. 13:3).\n-Midang hrangih thlacamnak (Saam. 27:7-12;John 17:6-26)\n-Tangdornak le zumnak (IISan. 33:12-13; Mk. 11:24).\n*Thlacamnak ih rahsuah mi pawl :\n-Damnak (IIKing. 20:1-7)\n-Sual ngaidamnak (IISan. 7:14)\n-Cah-nak (Thutthentu 16:25-30)\n-Harsatnak ihsin luatnak (Daniel 6:10;16-22)\n-Thawngtla luatnak (Tirh. 12:3-11;16:25-26)\n-Mithi hrangih nunnak (ISiang. 17;19-23; IISiang. 4:32-35).\n-Pathian kutcak mangbangza hmuh-nak (ISam. 1:9-20; ISiang. 18:41-45).\nE.M Bound cun hiti’n a sim, Hih thil pali hi thei ringring uh si: Pathian in thlacamnak a thei, Pathian in thlacamnak a poimawhter / thupitter, Pathian in thlacamnak a sang / let, Pathian in thlacamnak hmangin ruundamnak / runsuahnak a thlenh’ a ti.\nKhristian nun piltinnak hrangah thlacamnak hi karbak thupi zet a si ruangah, nitin kan nunnak ah thlacamnak nun nei dingin zuam cio uh si!\n3. Zumtu dang pawl thawih pawlkomawknak\n(Be in fellowship with other believers)\nZumnak le Khristian nun pitlinnak hrangih tah-fung pakhat a simi cu zumtu dang pawl thawih hmun khat ih pawlkomawknak neih hi a si.\n*Ziangruangah zumtu pawl hmun khat ih pawlkomawknak neih a ttul?\n-Zumtu pawl ih Lu cu Khrih a si ih, kannih cu a ruangpum kan si. Curuangah hmun khat ih kan pawlkomawk hrimhrim a ttul a si (IKor. 11:33).\n*Ziangti’n pawlkomawknak kan nei ding?\n-Hmun khat ah Pathian thu thawn pawlkomnak neih ding a si (IKor. 12:12-31;Efe. 2:11-33)\n-Pathian thu zir tlangin thlacamnak le Pathian thangtthatnak nei tlang ding kan si (Tirh. 2:42)\n*Pawlkomawknak in ziangmi hlawknak in pe?\n-Zumnak ah tthanglian (Efe. 4:11-16)\n-Zumtu dang pawl thawn nuam zetin hmun khat ah Pathian thangtthat tlang (Saam. 149:1)\n-Thlarau laksawng sarsuak (Rom 12:3-8)\n-Khat le khat bawm-aw in thazaang pekawknak nei (Heb. 10:24-25).\nPathian thuthawih pawlkomawknak a simi: biakinn ih khawmnak le thlacamnak, camping le crusade, Home-cell khawmnak le hmun Pathian thu thawih pawlkomnak ih kan tel tam poh le Khristian nun ah pitlinnak kan co hrimhrim ding!\n4. Peknak (Be a giver)\nMipiangthar / zumtu in Khristian nun pitlinnak hrangih a tuah tengteng dingmi (tuah lo theih lo) cu PEKNAK a si. Ziangahtile kan biakmi Pathian ih zia (nature) cu peknak a si ruangah kannih a fale (amah zumtu pawl in) pawl in a takih langsuakter ding kan si.\n*Ziangmi kan pek ding?\nPeknak kan ti tikah: nunnak/ kanmah (Thutthentu 4,5,Matt. 16:25)), caan (Tirh. 9:36-42) le neih-nak / sumpai (Mark 14:3-8) ti’n kan hmu thei.\n*Ziangti’n kan pe ding?\n-Lakin / lungawizetin kan pe ding (Thufim 11:24-25; IIKor 9:7)\n-Langlo (mi dangih hmuh ciamco a ttul lo) (Matt. 6:1-4)\n-Siangzetin (uinak le kut supnak umlo riai in) (IIKor. 8:13; Matt. 26:9)\n*PEKNAK IH HLAWHKZIA\n-Taksa thlawsuah (Malakhi 3:10-12)\n-Thlarau Thlawsuah (Vaan ih kan laksawng ding an si) (Matt. 6:19-20;Matt. 25:31-46)\n*HMINSIN & RAALRIN DINGMI\n-Peknak nun kan neih lo a sile Pathian hmaiah rukru le camsiatmi kan si dingih (Mal. 3:8-9) harsatnak phunphun kan tong ding a si (Mal. 3:9).\nKhristian nun pitlinnnak lamzin kan feh rero nak ah PEKNAK ih thupitzia thei ih, kan dam caan tawite, kan neihsun kan nunnak le, kan neih tawkte sumpai hi Pathian hnattuannak hrangah hmangcio uh si!\n5. Thlemnak raalrin ding (Be alert / Be aware of temtation)\nZumtu nitin kan nunna ah thlemtu (tempter) le thlemnak (temptation) hi kan hmuhton ringring mi a si ih, thlemnak a neh lotu cun Khristian nun ah a tlusia vivo ih, thlemnak a nehtu cun Khristian nun ah a piling vivo a si.\n*Thlamnak hi khui tawkin a ra?\nThlemnak hi Setan (John 8:44) Khawvel(Rom 12:2) le Mai’ tisa dunnak (Rom 8) pawl ruangih ra thlengmi an si.\n*Thlemnak in ziang a tilang?\nThlemnak in zumtu pawl Jesuh Khrih parih kan rinumnak, thianhlimnak le amah kan duhdawtnak a tilang a si (IKor. 10:13; Lk.4:1-4)\n*Thlemnak ziangti’n kan neh thei ding?\n-Thlarau ih khah-nak (Lk. 4:1-2)\n-Nehtu Khrih rinsanak (Lk. 22:31-32)\n-Thlacamnak neih ringring (Matt. 26:41)\n-Raalringteih umnak (IPet. 5:8)\n-Pathian hnenah nunnak hlan (Jam. 4:7)\n-Pathian raalthuam hruk (Efe. 6:11)\n6. Zumnak ih nun (Live by faith)\nKhristian nun piltinnak hrangih karbak a paruknak cu nitin ‘zumnak ih nun’ hi a si.\n*Zumnak ih nun timi cu ziang a si?\n-Ziang hmuahhmuah zumnak ih tuah thluh hi a si (IThes. 1:3a)\n*Ziangruangah zumnak ih nun a thuopi tuk?\n-Zumnak locun Pathian lungawiter a theih lo (Heb. 11:6)\n*Zumnak thawn ziangti’n kan nung ding?\n-Leitlun thilri rinsan hnakin zumnak ih nung ding kan si (IIKor. 5:7)\n-Leitlun thilri in kan zumnak derdaiter ding a si lo (ITim. 5:8)\n-Zumnak hi raalthuam le ttangphaw vekih hruk ding a si (Efe. 6:16; IThes. 5:8)\n*Kan zumnak cu ziangti’n tuah a si ttheu?\nA siat theimi lei thilri SUI hman a tak le taklo theihnak ah hniksak a si ringring. Cu vekih kan zumnak khal zumnak nung le dik a si le silo theih-nak ah hniksak a si ttheu (IPet. 1:6-8)\n*ZUMNAK IH NUN IH RAHSUAH-MI\nZumnak ih a nungtu, harstanak le hniksaknak a nehsuaktu pawl cu lei le vaan thlawsuahnak cotu ding an si (Job. 42:10-16; IPet. 6-7).\n7.Khrih theihpitu / Palai (Be a witness for/of Christ)\nA netabik le a pasarihnak ah Khristian nun pitling kan neih theinak dingah cun Khrih theihpitu / palai kan si a ttul. Hi tawkih ‘theihpitu / pali’ timi ih a sim duh bikmi cu ‘Khrih ih hnattuantu’ tinak a si.\n*Ziangruangah Khrih ih hna (mission hna) kan ttuan a ttul?\n-Khrih amah rori in ttuan dingin in fial ruangah a si (Matt. 28:19-20;Tirh. 1:8)\n-Pathian hnattuan (missiona hnattuan ) hi a thupi tuk, ziangahtile kumkhua hrang daih-mi a si (Thuphuan 20:15, IIThes. 1:8).\n*Ziangti’n Khrih ih hna kan ttuan ding?\n–Kan nunnak rori thawn kan ttuan ding (Matt. 5:16)\n-Thuthangttha simnak (IKor. 12:10; IPet. 3:5)\n-Peknak (IIKor. 8:6)\n-Thlacamnak( Kol. 4:4)\n-Mah le ti thei daan daan ih ttuan cio ding (IKor. 12:5)\n*Khrih ih hna kan ttuannak ruangah ziangmi kan ngah ding?\n-Kumkhua nunnak pek kan si ding (ttuannak ruangih rundamnak a sim duhnak a silo, Pathian hnattuantu pawl kumkhua ih an sunlawizia sim duhnak asi) (Matt. 19:29-30)\n-Kan ttuanmi vek cekci in laksawng kan ngah sal ding (IIKor. 5:10).\n-Kumkhua in vaan arsi bangin kan tleu ding (Daniel 12:3)\nKan PATHIAN :in sersiamtu Pa Pathian, in ruundamtu fapa Jesuh Khrih Pathian le nitin in kilkhawitu Thlarau ThliamhlimPathian cun zumnak ih kan tthanlen rero lawng hi tawk a ti lo, Khristian nun piling kan neih dingmi a duh bikmi a si. Pathian duhnak le tumtahnak vekih Khristian nun pitling neitu kan si cio theinak ding hrangih karbak pasarih a simi: Baibal siarnak, thlacamnak, zumtu dang pawl thawih pawlkomawknak, peknak, thlemnak ih raalrin, zumnak ih nun le Khrih theipitu sinak thu pawl hi nitin kan nunnak ah a theihfiang taktaktu, a nuncilh ngahtu le midang hnenih a phuangsuaktu si thei dingin siartu zate nunnak ah Pathian in hlawhtlingnak, lungawinak le thlawsuahnak thar lo pe hram seh!\n“Khristian nun pitlinnak hi na duhhrilnak parih tthumaw a si, hril aw!”


Ziang Ruang ah Syria Ram A Buai? | VCTH\nHome » Thlirnak » Ziang Ruang ah Syria Ram A Buai?\nTulai Leitlun Thuthang kan ong veten Syria ram buai thu in a khat. Syria cu Middle East ih ram thupi le hmun thupi a si ruangah, tu lawng siloin, kum thawngthawng in a rak buai ringring. Hlan lai ahcun “Silk Road” timi pursumleilawnnak zin ih Suez Canal an tuah hlan tiang ah, hmunlai (center) hi Syria ram a rak si. Nisuahnak lam ih thil zuar duh khal ah, Nitlaknak lam ih thil zuar duh khal ah Syria ram pal ih feh a rak si. Himi pursumleilawnnak, lennak dawi ah leitlun Uknak hminthang hmuahhmuah in Syria ram ngah ding ah ral an rak do cio. Egypt Empire, Assyria Empire, Persians Empire, Alexandrer the Great, Roman Empire, Byzantine Empire, Caliphate, Umayyad Empire, Mongol, Ottomman, British, France pawl khal in hi ram hrang ah nunnak tampi liam in an rak cuh dah. Ralpi II (World War 2) a theh hnu khal ah USA le USSR ih cahnak zuam awknak “Cold War” lai khal ah Syria hi a rak thu pi zet. Tuni ah khal anmah Syria ramsung lawng siloin leitlun ram cak hmuahhmuah in an buai pi rero thotho.\nNitlaknak media lam cun Assad dotu pawl an ṭan zet ih, Assad in a mipi pawl amah duh lonak an langter (sandah piah) ruangih a that hai ruangah tin Nitlaknak lam in Assad cu dawi an tum. Asinan Russia, Iran le Hezbollah in cun Syria cozah an din pi. USA, Saudi, Qatar le Nitlaknak ram tam sawn cun “Free Syrian Army” an ṭan. Himi an buainak hi Assad ih a mipi pawl a ti buai men lawng ruangah a si lo. An buainak thei fiang taktak ding ahcun an THUANTHU kan thei fiang a tul.\n2. Islam Biaknak le Syria Ramsung um mipi\nTuni Syria ram buainak hi Islam biaknak sungih ṭhenawknak le Syria ramsung um mipi pawl hi zo pawl an si timi thei fiang tengteng a ṭul. Prophet Muhammad in Arab hrin hnam pawl a khawm thluh ih cakzet ah an rak cang. Prophet a thi tikah amah hmun cohlangtu dingah tin a unau (cousin) le makpa (son-in-law) a simi Immam Ali hnen ah a pek tiih a zum tu pawl hi “Shi’a Muslim” an si. Himi a zum lo ih Phophet Muhammad in Abu Bakar (senior companion (Sahabi) and the father-in-law) hnenah hotu sinak a pek ti a zumtu pawl hi “Sunni Muslim” an si. Tuni Syria ram ah 60% Sunni, 12% Alawites (Shia Muslim) cun 28% hi Jews, Kurds, Armenian, Christian le Orthodox pawl an si. Syria ram cu Christian pawl hrang khalah a thianghlim/ thupi zet mi hmun ram a si. Paul khal Damascus ih Christian pawl that ding in a feh laiah Pathian ih khawhnak a ngah. Christian tiih a ko awk hmaisabik pawl khal Syria ram Antioch ih zumtu pawl an si.\n3. Hlan Santuanthu (Ancient History)\nTu hlan kum 1,000 leng in Syria ram umtu dan hi ngankhum a rak si thawk zo. “Silk Road” ih center a rak si ruangah an ram a rak lian tuk. Himi liannak duh ah Empire tampi in co duhmi ram a rak si. Greek pawl in “Syria” timi cafang hi an rak thok. Hlan lai ih Greater Syria an rak timi cu tusan ih (Lebanon, Iraq, le Palestian) ram pawl a rak tel . Roman Empire in a rak uk khal ah Syria ram hi center ah hmang in Inn tumtum, thatha a rak sak mi pawl tuni tiang hmuh theih a si lai. Roman Empire Constatitine the Great in Roman ukmi ram hmuahhmuah ih zumnak kha Christian ah a rak thelng. Cutin Syria ram cu kum reipi Christian ram a rak si.\n3.1 Umayyad Empire\nProphet Muhammed in Arab hrinhnam pawl a rak kawm thluh thluh ih cutin Islam biaknak cu a Middle East ah rak kharh ter. Kumbazi 7 nak a rung thleng tikah, Syria ram cu Muslim Uknak pakhat ah a rak cang ih Umayyad Empire in an rak uk. Himi Umayyad hi Sunni Muslim pawl an si ih, Shi’a Muslim pawl tha mal dingin an rak tuah. Prophet Muhammed in hotu sinak a pek tin Shi’a Muslim pawl ih zum mi Imam Ali ih fapa Prophet ih tupa Immam Hussain cu an rak that. Cutin hlan laipi ihsin hi te pahnih hi ralawk an rak si. Tuni rambuainak kan zoh khal a si le hlanlai pi ih Syria ram cahnak neitu le tusan ih mitam sawn a simi Sunni pawl (Free Syrian Army le a dangdang) in B. Assad ih (Alawaites, Shi’a le minorities) pawl do awknak a si.\n3.2 Crusade Ralpi le Uknak dang dang pawl\nKumzabi 11 nak a rung thleng tikah Europe ih Christian pawl in hmun thianghlim Jerusalem cu Muslim kut sungin lak sal ding an rak tum. Himi ral in tuni ih Muslim pawl lakih hminthangzet mi Saladin timi a rak suak ter. Saladin in a rak neh hai ih Jerusalem khal Christian kut sung in a rak lak sal. 2005 ih suahmi “Kingdom of Heaven” timi video a zoh pawl cun himi thuanthu nan thei ding. Saladin khal cu Sunni thotho a si ih Syria ah a uknak hram khuar in, Shi’a pawl silhkhuhnak (influence) nei thei lo dingin a rak tuah. Cutin Syria ram cu Sunni pawl ih rak uk ringring mi a rak si. Himi hnu ahcun Mongol pawl in an rak lak. Cun Mongol pawl cu Egypt pawl in an neh ih Egypt kut sungah a rak um. Cu hnu ah Ottomman Empire kut tang ah Ralpi I (World War 1) hlan tiang an rak um. Ottomman kut tang ah Syria ram hi a rak dai zet.\n4. Tulai Santhuanthu (Modern History)\nLeitlun Ralpi I nak laiah Ottomman Empire cu Germany lam ṭang in Mirang lam pawl a rak do. Ottomman ral a rak sung tikah a ram neih mi cu Britian le France in an rak co. Britain le France cun a sungih ummi minung pawl zawn ruahnak nei lo in a hrek veve an rak ṭhenawk ih Syria ram cu France in a co. Cun Ottoman Syria cu France in Lebanon le Jordan tin an rak then bet.\nFrance ih uknak an rak hua tukih an rak do hnuaihni nan France in a rak nuai neknek thluh thei. France in Sunni pawl hi ramduhthang (nationalist, extremist) pawl an rak si tikah an rem lo. Cutin Syria ram ih mitamsawn (majority) Sunni pawl daiter tu ding ah Syria ih mimal (minority) a simi Alawites le Shi’a pawl kha ralkap ah an tuanter ih cutin Sunni pawl an rak dai ter thei. Shi’a pawl hrangah cu hnaṭuan le an nei hlei ah, an thazang a cak vivo ih tuni ahcun thuneihnak khal an co theinak karbak a rak si.\nAlawites (Shi’a zumtu pawl), Jews, Christian le Orthodox pawl hi mimal (minority) an rak si tikah Sunni Muslim pawl ih namnuai kumkhua in an rak tuar. Tuni Sunni pawl khal in tu hlan kum 700 ih dun le daan pawl ah “Alwites pawl cu Muslim an si lo” tin kum tampi hremnak tong mi an rak si. Syria sak lam ram tlang par ah an um nak khal an mah le an mah humhim thei nak ding ah a rak si. Curuangah Sunni Muslim pawl an rak hua ve.\n4.1 Ralpi Hnu Santhuanthu le Hafez al-Assad\nRalpi II ṭhen hnuah Syria ram cu France in 1946 ah Zalenak a rak pek. Syria ram cu Empire tam pi nih a rak uk vivo tikah miphun le biaknak tampi an cok awk. Curuangah Zalennak an ngah hnu khal ah an ram cu buainak in a khat. 1946 le 1956 karlak ah Hotu Lu pawl (Cabinet) voi 20 a thleng aw ih Danhrampi voi 4 an thleng. 1948 ah Israel thawn an doawk lai khal an an sung. Cutin cozah a cak lo tikah 1949 ihsin Ralkap in uknak an rak lak. Ralkap Uknak sung tho tho khal ah 1949 ihsin 1954 sung ah voi thum ralbawi dang dang in Uknak an cuh. 1947 ah “The Arab Socialist Ba’ath Party” timi Army officers pawl in an rak din. Tufang Syria ramuk tu Assad ih a pa Hafez al-Assad khal himi party ah nasa zetin a rak tel. Himi party cu Secular/ Left Leaning lam an siih nunau pawl khal vote pek thei, tlawng an kai ter, jews pawl khal tlawng an kai ter ih a hleice in mimal a simi (Alawites, Jews le Christian) pawl Sunni Muslim pawl ih zawmtaih/ hremnak ih sin humhimnak an pek. Sunni pawl cu mi sosang an siih Syria ram cu Islam Daan vekin uk a duhtu pawl an si.\n1967 ih Israel thawn ral an do khal ah an sung. Cumi lai ah Hafez al-Assad hi Defense Minister a rak si. Cutin 1972 ah a mah in uknak a rak cuh ih Syria cu ‘Secular Socialist State’ tiah a rak cang ter. Secular state a si nan rampi ih zumnak bik (state religion) cu Islam a si. Uknak a lak hnu rei lo te ah Israel a va do cih. Himi Yom-Kippur ral ah Israel in a neh nan a thock lam ah Syria in hlawhtlingnak a rak nei ruang ah mipi ih duh nak a tong. Israel le USA ih influence thei lo ding ih cakzet in a ding tu Arab micakzet pa tiah rak kawh a si. Cun Lebanon civil war khal ah a rak tel ih Lebanon ram hrek khat cu kum 30 Syria in a rak uk. Ralkap cak zet a nei hlei ah amah dotu pawl nuainem theitu ding Palik thazang cakzet a nei fawn. Ba’ath Party ih policy vekin secular lam in a rak uk ih mimal pawl a rak humhim. Cun Syria ram a ṭunghmun mi ram si ding in a tuah thei tikah Sunni pawl khal in an rak duh ve. Asinan Extreme a si mi Sunni hrekkhat pawlin an rak duh lo.\n5. Muslim Bortherhood\nSunni extreme pawl cun Muslim brotherhood timi an rak din ih tusan in tui san ih Al-Qaida vekin cozah zung, khaw sung tivek ah bomb an phuah, cozah hnatuan pawl an rak that. 1982 ah Syria saklam um Hama khua cu Muslim brotherhood in an rak lak, cozah hnatuan dinhmun sang hmuahhmuah an rak that thluh ih Islam ramkulh tiah an rak than. Cumi cu Assad ih nasa zetin a rak dosal ih mipi khal tampi an rak thi. Himi Assad in a do salt um ah minung 10,000 ihsin 25,000 kar lak an rak thi.\nHimi thawn pehpar aw in mi tampi tla kaih le thah an si. Hama khua cu a rak lak thei sal ih Muslim Brotherhood pawl cu kum 30 lai an rak cang thei nawn lo. 2010 hnu Arab Spring a hung cang hnu lawng in an tho thei sal. Cui laiih an rak nuai tu pawl lehrulnak caan tha an ngah thlang. Tuni ih Syria rambuai nak hi khat lam khat lam ih zaangfahnak nei lo in an that awk. Assad lam in khal mitam pi an that thu, FSA lam in khal mitampi an that thu Human Right Watch in a phuang lang thu kan thei cio ko ding\n6. Hafez al-Assad in Bashar al-Assad\n2000 ah H Assad a thi ih a fapa London ih tlawng kai mi, tufang Syria President Bashar Assad hnenah thuneihnak a rak pek. B Assad a kai thok pek te ah mi tampi in ramkhel, pursum tungdinnak a tuah ding tiah an rak thlir. London ih tlawng kai mi a si ruangah Nitlaknak ram pawl thawn pehtlaihawknak a nei thei tin an rak thlir. Asinan ramkhel lam tungdinnak (political reform) a rak tuah lo, pursum lam tungdinnak (economical reform) a tuah nan Khawpi minung (Urban) pawl le an inn sung sang thawn a nai tu lawngin an hlawkpi ruangah mipi tampi an thinheng. Cun Syria ram ah ti har, mangtam a tlung tikah khawte lam ih mino pawl khawsung ah hnatuan hawl in an vai. Asinan khawsung ah le hnatuan um lo tikah harsatnak tumpi an rak nei in cozah par ah thin hengnak tumpi a rak suak. Cutin mipi in an lungawi lonak an rak lang ter, 2000 kum ah.\n7. Arab Springs\nHimi kum hnu cu thuthang a zohtu pawl nih cu ziang a cang ti kan thei ko ding ka zum. Cunah tampi ka ngan duh lo ding. 2000 kum ihsun mipi ih sandahpiah thoknak in Egypt, Lybia, Tunisia le Yemen ram pawl ah cozah thlengnak a rak cang. Himi in Syria ram khal ah a rak peh ve ih cozah duhlonak an rak lang ter ve. Assad khal in Ralkap hmang in daih ter a tum. Cutin buainak a rak thok ih July 2011 ah Syrian National Council le Free Syrian Army (FSA) cu Turkey ram ah an rak din thok. Tuni ah FSA tang ah pawlkom 100 lenglo an um ih FSA in control ngaingai a nei lo. Anmah ten zalenak nei in an cangvai. FSA cu Sunni a tam sawn an si, cun ram dang ih Sunni extremist pawl khal in an rak kom. Assad kuttang ih Sunni ralbawi le ralkap pawl khal cu FSA an va pehzom thluh. Assad lamah cu a tangmi ralkap pawl le Alawites (Shi’a) pawl an siih tuni tiang an do aw rero ko. Tuhlan kum 100 lai in a rak cang vekin Sunni pawl le Shi’a pawl an doawk rero. Tuni an doawknak hi Assad ih sandahpiah tu pawl a ṭhekdarh le namnuai ruangah a si bik lo, tuhlan ih kumkhua thleidan awknak, huatawknak le zumnak banglonak, thuneihnak duhnak ruangah buai rero mi an si.\nTuni Syria cu zalennak an ngah thok ihsin Russia in bawmnak pek ringring mi an si. Middle East ah Russia ih a influence thei mi ram tiah Syria bik lawng a tang. Curuangah tuni tiang fekzet in Syria lam ah a dingnak a si. Cun Shia’a ram a si mi Iran le Shi’a militia group a si mi Hezbollah khal in Syria an tan pi. FSA cu Sunni ram a si mi Qatar le Saudi in an ṭanpi. Cun USA le Nitlaknak ram pawl khal in an ṭanpi. USA le Nitlaknak ram pawl sawh cu Russia le Iran ih Middle East ih thuneihnak cemter duh ruangah FSA tha a pek.\nTuni ih an buainak hi khua hlanpi ihsin a rak thok cia zo. Cuhlei ah Britain le France in phunhman le zumnak bangle mi pawl an rak ral aw ter sin sin. Sunni pawl ih kumkhua rak uk ringring mi ram cu Ralpi II cem hnu-ah mimal a simi Shi’a in thuneihnak an lak tikah, Sunni pawl in thuneihnak kan lak thei sal lawngah thil umdaan dik le Santhuanthu ih feh dan a si tiah an hmu. Shi’a pawl khal in thi maw nung in an do ve ṭul. Ziang ah tile, mitam Sunni an kai sal si le hlanlai vekin hremnak le namnuainak pawl an tong sal ding ruangah a si. Tuni ah mimal Alawites, Jews, Orthodox le Christian pawl in cu Assad lam ah an ṭang. Ba’ath Party a kai thok ihsin himi pawl Sunni pawl ih nuai thei lo nak ding in humhimnak a pek ruangah a si. Sunni pawl khal in kan hnak in mimal pawl in in uk, mitam sawn kan si tiah thuneihnak an duh ve.\nTuni Syria ih buainak hi, khuahlan in biaknak thenawknak le Britain le France in mi ram an va uk ciamconak ih a pehtlaih (lole) a rahsuah mi buainak a si. Assad ih mipi sandahpiah mi a thekdarh men ruang lawngah a si lo. USA le Nitlaknak ram pawl khal cu ramkhel an lek (Politic play) ve ih a nehneh an hngak. Syria ram sung ah Shi’a maw Sunni maw ttan mi ce an nei lo, an tumtah bik mi cu Russia, Western ram pawl ih mit hmuh ah terrorist an si mi Hezbollah le Iran ih Middle East tlun ih an influence mal ternak ding ah Assad an donak a si. FSA an kai a si ahcun Western ram pawl ih Midddle East ah influence an nei thei deuh ding ti zumnak a um. Ziang khal sisehla, tuni ah Nisuahnak vs Nitlaknak, Majority Vs Minority, Sunni Vs Shi’a, Secular Vs Religion, Democracy Vs Authoritian tin an do aw rero lai. Ziangtikah a cem dingih, zo in a neh ding ticu sim theih a si hrih lo.


Pathian in hmutertu Fapa | Radio Veritas Asia\nPathian in hmutertu Fapa\nRev. Fr. Dominic Hnin ih Pathian in hmutertu Fapa timi thuluu thawn sim mi Thuthangtha (December 3, 2019 - Nihnih ni)\nHngah caan Zarh khatnak, tlawngkai nihnih ni (Dec. 3, 2019)\nSiarding: Is 11:1- 10; Ps. 71:1-2, 7-8, 12-13, 17; Lk. 10:21-24.\nMinung ih Pathian kan theihtheinak hi a tlangpi thu in lamzin zin hnih a um an ti. Cucu Sersiamnak le Bible a si. Kan pu kan pa pawl ih sanah Ninu le Thlapa an rak bia, thingbul lungbul an rak bia kan ti. Ttha te ih kan ruah a si ahcun sersiammi pawl a sersiamtu an rak hawl a si. An nat tikah maw, an ttulhainak ah bawmtu an hawl. An thinlung thup in "Cungnung Pathian" a um ti an zum ih an hawl. Cucu a nung Pathian kan theihnak dingah kekar a rak si. Sersiammi pawl zoh in sersiammi hnakih rorum le thil ti thei sersiamtu, Pathian, a um thu in theiter.\nCun Bible kan ti ttheu hi Pathian ih ttongkam a si. Cui Pathian ih ttongkam cu kannih minung ih kan theihthiam theinak dingah minung ttongkam hmang ih ngankhummi a si.\nMinung hi kan lung a ruh ih ruangah voi tampi cu Sersiammi lam le Bible sung ihsin kan theihmi Pathian cu kan pom duhlo, kan cohlang duh lo. Asinan kan hmuh kan tonmi pawl hi Pathian theihnak ah an cang ttheu. Himi pawl kan zoh a si le Bible in siseh, sersiamnak in siseh, hmuhtonnak in siseh, a bang aw thluh mi cu Pathian kan theih theinak dingah amah Pathian in amah le amah a langaw. Amah Pathian in hram a thok, hmalaknak a tuah hmai sa ringring.\nAsinan, Pathian ih hmalaknak cu kannih minung in ziang ih kan rak siarlo caan a um ttheu, kan ngaihsak lo, kan hnaset kantun ttheu. Cuticun Pathian thawn pawlnelawknak um nawn lo in kan um. Asile, Pathian thei ding le amah thawn pawlnel aw ding ah ziang a ttul.\nMinung sinak zoh aw sehla, mah le mah tla kan duhdan le kan lungput von zohfel awsal sehla mi hngalhngawng le mi tiawter pawl khi a va kom le pawl kan paih tuk lo. Cuhnak in tangdormi pawl le mi daite deuh khi kom nuam kan ti deuh cio. Cumicu kan mai parah midang ih in rak hmuh dan a si ve. Ziangruangah hivek lungput le ziaza kan nei ti ttha tein vawn ruatawsal sehla mi hngalhngawng pawl in midang zawn an ruat lem lo. Midang ih rawn ruahsak lo, midang ih sinak rak cohlang lo tu pawl, rak theihthiampi lo tu pawl cu reipi kom awk a theih lem lo.\nThinlungput bangaw pawl khi an komaw, rualpiaw duhdeuh ti asi ko nain ti hngalhngawng veve, tiawter veve tivek pawl hi anmah le mah an komaw thei ngingai lo. Ziangruangah ti a si le "Lal" an duh cio tikah Lal an cuhaw. Ramsa le ttilva men hmanin mai lalnak ram an nei ti a si vekin Lal an cuhawk ruangah an rualrem ngaingai theilo.\n"Lal" cuh loin tangdor te-ih kan um lawngah Pathian kan cohlang thei dingih Pathian thawn kan pawlne aw thei ding.\nTuisun kan siarmi Thuthangttha khal ah mifim mithiam pawl hnenah siloin mi nauta le tangdor pawl ih hnenah Pathian cu a lang awaw a si. Ziangruangah ti le mi tangdor pawl le mi nauta pawl cun an thinlung sangka kha midang hrangah an rak ong ih ruangah a si bik. Pathian ih thuhtuk pawl famkimnak cu Jesuh a si ih hlanlai ihsin an rak hngah rero mi Kamsang simsungnak pawl ih famkimnak khal amah Jesuh thotho a si. Tangdornak umlo in Jesuh cu kan pom theilo ruangah Pathian ih thuthuk khal kan pom thei nawn lo.\nZiang ruangah Jesuh cu cohlan a ttul nak san ti a si le amah Jesuh tello cun thudik thuhman kan theih theilo vekin Pathian khal kan thei thei nawnlo. Jesuh cu Pathian in hmutertu, Pathian ih langnak a si.\nBawipa Jesuh ih thangtthat thlacamnak, "Maw ka Pa, van le lei ih Bawipa, mifim mithiam pawl hnenih sim dah lomi thil cu fimthiamnak neilo pawl hnenih na langter ruangah ka lung a awi ih ka lo thangtthat." a ti mi hi dungthluntu sawmsarih le pahnih pawl ih an tuah an ttuannak pawl an ra sim hnu ih a ttongsuak mi a si. Hi leilungtlun mit ih zoh ih mifim le mithiam pawl ih an rak pom duhlo le cohlan thei lomi thudik thuhman cu, mi nauta le tangdormi dunthluntu pawl ih an cohlan thei ruangah a si.\nLk 8:10 ahcun "Pathian uknak ih thuthup cu nan hnenah pek a si zo" tiah Jesuh in a Dungthluntu pawl hnenah a sim. Kan Bible sungah "mifim mithiam pawl" a ti ttheu mi hi "Daan thiam pawl le Pharisee” pawl a khih hmuh bik. Asinan anmah lawng si loin anmah bangih mi tiawter pawl hrang ahcun Pathian ih thuthuk theih ding cu a har. Cu pawl cun Bawipa Jesuh le a zirhmi thu le hla pawl cu an rak co hlang lo. Nauhak pawl bangih thinlung ttha nei le thinlung sangka a rak ong pawl, kan Bible ttongkam cun "mi nauta pawl" lawngin an rak co hlang\nBawipa Jesuh cun thuthuk hmuahhmuah cu a phuang thei ttheh, ziangah tile Pathian ih Fapa a si ruangah a si. Himi zumnak thuthuk le Vancungram thuthuk hmuahhmuah cu Pa ihsin a ra luangsuk mi an si ih Pa ah a famkim thluh. Jesuh in "Fapa hi zo a si ti Pa siarlo in an thei lo ih Pa hi zo a si ti khal Fapa le Fapa ih a simsinmi ti lo cun an thei lo" a ti. Jesuh an hmuh le Pa an hmu ding. "keimah hi ka Pa sungah ka um ih ka Pa khal ka sungah a um (Jn 14:10-11).” Thuthuk hmuahhmuah a theih famkim theinak cu Pa le Fapa ih pehtlaihawknak, an thei fel awk veve nak ruangah a si. Himi thuthuk pawl khal cu Jesuh in a duhmipoh hnenah a phuang sin thei ih cumi pawl cun Pa hi zo a si ti theih theinak an nei ve.\nPathian kan theih theinak dingah a Fapa cu kanmah minung lakah a rawn thlah. Pathian kan theih ngaingai theinak dingah lamzin kan neihsun asimi Jesuh, "Keimah cu lamzin, thutak le nunnak ka si, keimah hnen siar loin zohman ka Pa hnen ah thleng thei lo. (Jn 14:6)" ti aw tu cu midang hnenah kan hei than sin ih cucu Thuthangttha phuang kan ti ttheu mi cu a si. (Rom 10:13-17) ah, "Zumnak cu thuthang theihnak ihsin a ra ih thuthang cu Khrih kan phuannak ihsin a ra." ti a si. Jesuh ih dungthluntu pawl cu "lungawizet" in an ra tlung. An lungawinak thuhla kan zoh a si le an khual tlawnnak ih "an tuah an ttuanmi" pawl ruangah a si. Cui an tuah an ttuan mi cu "Jesuh ih hnattuan, thuthangttha sim," "khat lam zawng cun Jesuh le Pa ih pehtlaihawknak an va phuang" ruangah a si.\nMi hmuahhmuah rundam an si theinak dingah tangdornak thawn Jesuh kha cohlang aw la na cohlanmi Jesuh kha midang hei zem ve aw.


Sunmang Ka Nei - Martin Luther King, Jr. Simmi Thucah - Chinland Today Media\nJanuary 16, 2018 10:25 pm·0 comments\nSunmang Ka Nei\n28 August 1963 ni Lincoln Memorial, Washington D.C. ih a simi…\nTuini ah kan rampi zalennak ruangih santhuanthu ih a ziamral dingmi le ropizet ih pholang a si dingmi thu hla ih ka lo telpi ngah ve ruangah ka lungawi.\nAliamcia kum ngah lai ah khan, tuiniih kan suan zet mi miropi America ih kan thlaam hminsinnak a simi Emancipation Proclamation (Sal Suah Zalennak) lungkim hminkhennak an rak nei. Hi capar ih khermi daan ruangah, diklozet le thinheng ninghannak ih nun a liam cuahco rerotu Negro Sal pawl hrangah ruahsannak thar cun ni eng mawi bangin a run kah. Zan thim sungih kaihhrem an si a netnak tiin lungawinak nithar cun a rung thleng.\nAsinan kum za a liam ih, Negro pawl cu zalenmi an si hrih lo. Kumza a liam hnu khalah Negro pawl ih nunnak cu thleidanawknak hrihrual cun a hreng ih hmuhsuannak thawn riahsiat thlak zet in an ṭawmṭem hrih lai. Kumza a liam hnu khalah Negro pawl cu leitlun sum le saw pawl neihnunnak tipi thuamthum ih a kimvel nakah harsatnak tikulh fate sungah nunhar in an mahten an um hrih lai. Kumza a liam hnu khalah, Negro pawl cu an mai ram rori ah raltlan dinhmun ah um in America khawtlang nunphung pawl ih sirah hnonin an um hrih lai. Curuangah si tuini hi cui ningzakza dinhmun pawl lemcangnak ih pholang dingin kan rat khawmnak cu a si.\nKan rampi ih khawpibikah zohfelawknak sumpai lasuak dingin kan rat khawmnak cu a si. Kan rampiih daan hrampi (Declaration of Independence) mipi zalensi phuansuahnak an rak kher laiih an rak phumtel mi ah zovek khal in America mi a si ahcun an ro thil pawl khawl le pek siannak an nei thluh ding ti a um a si. Hi thutiamnak an tuah mi hi, “Milai zovek hrang khalah canvo” a si “nunnak, zalenak le lungawinak an hawl theinak hrang ih canvo” a si ding timi a siih, Aw a si, midum le mi rang hrang khalah a si thluh ih zovek milai hrang khalah a si thluh a si. Cui thuthiamnak thuthlung catlang cu America rampi cun a tidan kel ah a ken mi a si, cuticingin tuini tiang ahcun a ram mipi sicingin taksa rong thu cu kan buaipi hrih lai. Kan zate kan tuah dingmi thlun loin a diklomi zohfelawknak thawn tuini ahcun American pawl in Negro mipi pawl hnenah a diklo lam ih zohfelawknak an tuah ih ‘daihawklonak sumpai’ zohfelnak ah an can.\nAsinan tluktlangawknak kan khawlnak hmunpi a phiangcem zo tiin kan zum lo a si. Kan rampi in hngetkhoh zetih a khawlkhawmawknak hmunpi ah sumpai daihawklonak in a nenneh lo ti khal kan zum a si. Curuangah si tuini hi kan sumpai pawl zohfelnak, a lian zet mi zalennak le a tluktlangaw zet mi dingthluk tluktlang kilhimawknak pawl zohfel dingih kan rat khawmnak cu a si.\nCulawng siloin tuiniih kan thinlingnak pawl America mipi hnen ih theihtersalnak nei dingin hi hmunthupi le ka khawpi hmun thianghlim ih kan rat khawmnak cu a si. Tuini hi nuam zet ih caan hman awknak ding caan le hmasawnnak hrang ih thuhla ruahnak hrang sivai dawhawknak caan a silo. Tuini hi mipi zalennak ngaingai tiamkamnak tuah ding caan a si. Tuini hi taksa rong ruangih dingthluk tluktlangawk lonak, phunhnam thlei danawknak hawrkuam le khawthim sung ihsin dinsuahnak ding hrang ih caan a si. Tuini hi kan rampi in vutnel parih a ret mi taksak rong ruangih thleidanawknak pawl tlansan in a hnget mi lungto parah hngetkhoh zet ih kan din khawmnak ding mi ni cu a si. Tuini hi Pathian ih falepawl hrang a a thutak mi le a cang ngaingai ding mi lairel thuthluknak tuah ding caan a si.\nTuini kan rampiih a buaipi mi hi thu hi, thupi ih kan ruahsak lo ahcun thahawknak tiang a thlen tertu ding thu a si. Negro pawl hrangih lairelthluknak diklo le palzutnak ṭhaal niling nikhua pawl hi tluktlangawknak le zalennak thlatang nikhua neemte ih a tuam dam hlanlo a reh mai lo ding. 1963 hi a cemnak a silo, a thoknak lawng a si. Kan rampiin a hlan ih a tidan kel vekin a feh peh hrih vivo a si ahcun suahsualnak pawl thawn Negro pawl hi an ṭhangphawk aw ding a si. Tluktlangawknak nithar mawi a suah hlan lo cu thinhengnak meizaam cun pehzom in kan rampi a tuam hrih dingih kan rampiih kan dinhram tiangin a hninter ding a si.\nAsinan tluktlan lairelnak hngak ih a suakkhawmtu ka mipi pawl nan hnenah thu lo sim duh mi ka nei: kan zalennak le kan covo dik ngah dingih kan feh rero lainak zalam tluan ah, a sual mi thuhla thlun pang hlah uh si. Kan zalennak hrang ih kan haalriamnak ding hrang kan zuam rero laiah a khazet mi huatawknak khuatno dom hlah uh si. Kan duhnak thu kan pholangnak ihsin sualawk cangvaih buainak pawl khal suah ter siang ding kan silo. Cumi aiin kan pumsa pawl tongkhaw aw in kan thlarau nornak lamah tu le tu tongkhawm aw in kan aw kan ti ring sinsin sawn ding a si.\nKan mahte lawng cun kan feh theilo a si.\nKan feh phah in, kan hmailam pan ih feh vivo ding khalin kan mahten kan tiamkamawk bet a ṭul a si.\nKan dunglam ah kan kir sal thei nawn lo.\nZatlang canvo thu ih lungkimlonak rak neitu pawl, “ziangtik ah nan lung diriam in nan um ding?” Kan ni cu Palik pawl ih an sual thak riamnak men ih an hman mi, hliam a tuartu le ninghang a tuartu, thimnak ihsi ṭongtheinak a neilotu Negro mipi pawl an si sung cu kan diriam in kan um lo ding. Kan ni cun khual hlapi kan tlawnnak ruangih kan tasa a rihtuk caan le kan baang zet caan ih kan tak ruangpi cawlhnak ding hrang kan khawpi ih cawlhbuuk le riahbuuk pawl ih hmun kan co hlan sung cu diriam in kan um lo ding. Kan ni cun kan fanau pawl an bulpak sinak mualpho ih thleeksak in le an sinak palbet ih catlang an tarmi: “Mingo pawl hrang lawng” timi a um sung ahcun kan diriam lo ding. Kan ni cun Missisippi ih Negro pawl vote an thak thei hlan sung le New York ih a umtu Negro pawl in Vote thlak men khalin zianghman umzia a neilo a si hi, tiih an ruah awk mi a cem hlan lo cu kan diriam lo ding.\nSilo, silo, kan ni cun ‘tluktlan lairelnak cu tiva bang luang in, dingthluk lairelnak cu cirhtibang a luan hlan cu kan diriam hrimhrim lo ding a si.’\nTuini ah mi hrekkhat pawl thuṭhennak hmun le thuṭhen dingmi thubuai nei lai cingin nan ra ti ka lo hngilh lo. Mi hrekkhat thawnginn fate bizet ihsi ra suak pek khal nan um. Cun mi hrekkhat zalennak in intlansanzo tiih khawruahnak thawn caan hmang ih aihramtu le palik pawl ih an kutthak taatnak fang ih an hremmi pawl khal nan si ti ka hngilhlo. Tuarnak ralpi doneh zotu ralram ihsi kir ralkap vek nan si thluh cio. Tuarnak ruangih hlawhman ngah hrihlo pawl in ṭuanbangman an ngah sal ding ti theih cingin nan hnaṭuan kha peh vivo hrih ko uh.\nZiangti tal in si maw cu kan dinhmun hi a thleng aw thei ih a thleng aw lai ding a si ti thei cingin Mississippi ah va kir sal cio uh, Alabama ah va kir sal cio uh, South Carolina ah va kir sal cio uh, Georgia ah va kir sal cio uh, Louisiana ah va kir sal cio uh, nitlaknak saklam khawpiih nunhar pawl umnak le harsatnak hmun pawl ah va kir sal cio uh.\nKa rual le pawl, thinpit vansannak ruangih ruahsan mi a cemnak hmun hawrkuam ah tang men hlah uh si, tiin tuini ah ka lo sim duh a si.\nTuini le thaisun hrang harsatnak kan tuar rero a va sihman ah Sunmang ka nei a si. Cui sunmang cu America mipawl ih sunmang thawn thuukzetin zuungkai aw mi a si.\nNi nikhat ah hi rampi khal a ṭhangharh lai dingih cutin a sinak ngaingai a simi: mi zovek khalin bulpak cio ih simfiangawknak ṭullo mi diknak, tluktlang zet ih sersiam mi a si tiih pomhngetnak’ thawn a ding suak lai ding a si ti khal sunmang ka nei a si.\nNi nikhat ah Gerogia tlang zim parah, tui dinhmun ih sal ṭuan rero tu ih fapa le sal neitu ih fapa cabuai pakhat parah unau vekih totlang in an um lai ding ti khal sunmang ka nei a si.\nNi nikhat ah Mississippi khalah tluktlanglo zetih lairelnak meiling, palbetnak meisaling pawl khal zalennak le tluktlanglairelnak nelrawn cirhti hmun bangin a luang lai ding tiah sunmang ka nei a si.\nNi nikhat ah ka fale pali pawl khal an taksa rong ruangih thuṭensaknak siloin an nun can khawsak dan ruangih thuṭhensaknak caan khal hi rampi ah a thleng lai ding tikhalin sunmang ka nei a si.\nTuini ah Sunmang ka nei a si!\nNi nikhat ah Alabama khawpi kawtthler pawl ih hnam hmuhsuamnak an khawlal hmurphun tinte ih a phunsuah mi ticemral ding tile ti nun sal ding timi pawl khal, ninikhat ni ah Alabama khawpi kawtthler ih nauhak tualleng midum mipa le nunau pawl in mingo mipa le nunau pawl thawn kutkai aw in an lengtlang ding ti khal sunmang ka nei a si.\nNi nikhat ni ahcun phairuam hawrkuam pawl cu silkhah an si dingih, tlangpawng le tlangsang pawl khal rawtniam thluh an si ding, hmun hrap pawl cu an ti ngil dingih, hmun kelkawi pawl khal an dingter ding; “cutin cungnungbik Pathian cu a lang dingih kan lei taksa in hmunkha te ah kan hmu tlang khawm thluh ding” tiin sunmang ka nei a si.\nHihi kan ruahsannak cu a siih hi zumnak thawn, keicu ka umnak Nisuahnak thlanglam ah ka kir sal ding a si.\nHi zumnak thawn hi a si, thinpit vansannak tlangsang pawl cu ruahsannak lungpi thawn kan rawtniam ding. Hi zumnak thawn hi a si, a phel awmi kan rampi cu khawmawi le unau bangih umtlangnak hmun ah kan ser ding. Hi zumnak thawn hi a si, hmunkhat te ah hnaṭuan tlang khawmin, thlacam tlang khawmin, harsatnak pahbal tlang khawmin, thawnginn sungah luttlang khawm in, zalennak sualkhawm zain, ni nikhat ah mi zalen kan si lai ding ti kan thei khawm ding mi cu a si.\nAw cui ni a thlen tik ahcun – Cui ni a thlen tik ahcun Pathian falepawl in hla thar umzia nei mi an sak tlang khawm ding:\nAw Ka rampi,nang zalennak a thlum-alnak leiram, zaihla in sak. Ka paiih luphumnak, kan hmunthianghlim kan suan mi, tlua le tlang mual tin ah zalennak awkhawk thawng cu thang ruangmang seh!\nAmerica ram pi ram ropi a si ding asi ahcun hi mi hi a thleng dik dingmi a si.\nZalennak awkhawk cu New Hampshire tlangzim hmun thianghlim ihsin thangseh.\nZalennak awkhawk cu New York tlangropi par khalin thangseh.\nZalennak awkhawk cu vurkhal pawl ih a tuammi Colorado tlangkilkawm khalin thangseh.\nZalennak awkhawk cu lungpuk hrap le so karlak ih California khalin thangseh.\nCumi lawng tawk hrih loin:\nZalennak awkhawk cu Georgia Lung tlangpar pawl khalin thangseh.\nZalennak awkhawk cu Tennessee ih khaw cuannak tlangpar khalin thangseh.\nZalennak awkhawk cu Mississippi ih tlangmual tin le keltin khalin thangseh.\nTlua le tlang mual tin ah zalennak awkhawk thawng cu thang ruangmang seh!\nCutin cuni a thlen tikih kan zaten zalennak awkhawk kan theih tik le, khawte tin mualtin ihsin cui awkhawk an than tir tik le, khawpi hmuahhmuah le ramṭhen hmuahhmuah ih a than tik a tlen ahcun cungnungbik kan Pathian ih fatepawl cun hmunkhat ah kutkai awin, midum, mi ngo, Jews miphun le Gentile miphun, Thumkom zumnak neitu le Catholic pawl khal kan zaten Negro pawl ih an thlarua rak tuamtu hla…\nA netnak ahcun zalen kan si! A netnak ahcun kan zalen! Cungnungbik Pathian kan lungawi, a netnak ahcun kan ni khal kan zalen! timi kan sak khawm ding.#\nAustralia PM Tony Abbott Ka Tonnak – Dairy


Indonesia Ram Ah An That Ding Mi British Nu In A Duhmi Thil Pakhat A Rel – Meifar\nIndonesia Ram Ah An That Ding Mi British Nu In A Duhmi Thil Pakhat A Rel\nEngland, Cheltenham khua ih um pitar kum 65 mi Lindsay cu 2012 kum ah Indonesia ram ah ritheihsii tam zet phurlut in an kai. A pasal thawn an ṭhenaw zo. Indonesia cozah in that dingin a thu an relcat, an thatdan ding cu meithal in an kap that ding.\nIndonesia cozah in meithal thawn an kaihmi misual kahthat hi an hmang tuk nawn lo, 2016 kum ah an hmang ih cumi hnuah an hmang nawn lo. Kum 10 lenglo Indonesia thawnginn sungah aum zo ih an that ding ni le caan an phuang ding lawng a hngak lai.\nA fale pawl khal nupi/pasal nei in innsang an rak din zo. A thawngtlakpi in, “Lindsay cu thawngtla dang pawl lakah aum dah lo, amahten aum ringring. A thiltonmi ruangah a ṭong dah lo” a ti.\nLindsay in a rualnu hnenah, “Thih ka duh, ka hrangah thih hi a har nawn lo ding. Ka thiltuahmi ruangah Indonesia mipi pawl in ngaidam uh, ka thiltuahmi hi ka siraw tuk. Misual pawlkom in ka fale pawl an kai ih in hringhro ruangah ritheihsii ka phur. Ka fale pawl humhimnak ah ritheihsii ka phur” tin a sim thei.\nRalhrang Pawlin Hakha Check-Gate Ah An Kai


Thingkuang sungih lek rero unau 3 cu an cangsual ih Thawpit in an thi | Falam Online Media\nDecember 28, 2020 December 28, 2020 Ni Hnem Sung\t0 Comments\nမော်လမြိုင်ကျွန်းမြို့ (Mawlamyinegyun), ဖိုးခမှီဒေါင့် khua ih um nauhak unau 3 cu Thingkuang sungih an lek nak ah thawpit in an thi.\nDecember 27 ih thil thleng a si ih nu le pa Lo an feh sungah inn ih um nauhak unau 3 cu an lek ciamco ih Thingkuang sungah an lut hnu, rinlopin tawh hrennak a kilhaw ngah pang ruangah ong thei nawn loin thawpit in an thi mi a si.\n“Innsang nu le pa hi Loram thawn pehparmi hnaṭuan in zingpit nazi 5 ah an suak ih nazi 10 hrawng ah an tlung sal. Mizaan zing ih an ra tlung cu an fale le an hmu lo ih an hawl ciamco hnu ah an pathum in Thingkuang sungah an hmu.”\n“Tawhhrennak a kilhaw pang ih a hrenawk ruangah Thingkuang sung ah thawpit in an um. An hmur rong khal a pol thluh. Sii-khaan lam an panpi lohli nan a hmun an va thleng cu sibawi in an nunnak a cem zo a rak ti ” tiah Mawlamyinegyun ih siatton pawlkom ṭuanvonei U Win Aung in Duwun hnen ah a sim.\nNunnak cem nauhak unau thum cu kum 8 le kum 6 mi mipa pahnih, Kum 1 le thla 8 mi nunau pakhat an si.\nAn innsang cu mi pasarih an si ih vansiat an ton ni ah an upabik kum 15 mi cun a nu le pa Lo ah a thlun ih nauta lam unau thum cu inn ah an tanta a si.\nHih thu thawn pehpar in Mawlamyinegyun palik lam in zingzoinak an nei thok ih, an thih dan cu thaw hip ding Oxygen tlasam ruangah an nunnak a cem mi a si tiah siizung lam in thuthang an suah.\nMithi tu unau thum cu Siizung in an ruak laksuak a si zo ih tuizaan lam ah anmah hnamdaan in vuinak an nei zo a si.\n← Rakhine ramṭhen ah Rocket them a tlak ih kiangkap Leilung a hnin thluh\nFa 22 nei tei` Innsang in an don mi Christmas laksawng an phorh cu …… →\n“Pawngsual tuar” timi thu ah amah Htar Htet Htet rori`n simfiahnak nei\nYangon ih um pawl Bus kan to tikah ralring cio uh si\nAugust 25, 2021 Ni Hnem Sung 0\nLamziin lailak ah SAC ralkap CiilNuai an tuar\nApril 16, 2021 Ni Hnem Sung 0


Weyne Rooney Lek Tha Duh Lo - Chinland Today Media\nJuly 7, 2012 3:14 am·0 comments\nMeifar: England Football Team lekzirhtu hlun Fabio Capello cun England hmainawr rinsan mi Weyne Rooney cu Manchelter le Ferguson hrang lawngah thaten a lek ihEngland hrangah cun a zuam lem lo tiah a sawisel. ANSA TV thawn interview-nakah Capello cun “ England netabik puai ( England-Italy) ka zoh tikah thil pakhat ka ruatsuak. Rooney hin Scotland tawng lawng a thiam a bang. Curaungah\nSotland tawng hmang Fergusonle Manchester United hrang lawngah thaten a lek. A hlan deuh khan Rooney cun tawnawknak ah, “Roy Hudson ih kuthnuai ih leh cu Capello ih kut hnuaiih leh hnak cun a nuam sawn. Mirang a si ruangah Mirang tawngih biakawk a remcang sawn tiih a sim mi cuCapello cun a thinheng nawn ih Rooney hin Mirang tawng a thiam mumal lo tiah a airul zo.\nRooney hi Capello ih kut hnuaiah kawl a thun tuk lo ih 2010 World Cup ahkhal Sui Kedam tiang ngah thei dingih rin a si nan kawl khat khman a thun lo. Tu ihlekzirhtu Roy Hudson khalin Rooney parah beiseinak tumpi ret lo dingin a ngen ve. “Rooney puai 2 kham a si. A ratsal tikah Champion thlen tiang in bawm dingah ka ruat. A zuam ko nan zianghman a cang lo, hihi cu a pawm thiam a tul” a ti ve. Leiltun hawlhtlang bawhlung thiam si ding cun mai ram hrangah nasa takih a tuah a tul tiah Maradona tahthimin Hudson cun a rel.\nSteven Gerard Captain Ah Hril Ding


Kum 10 Sung A Room Sungah A Fala Arak Thup – Meifar\nKum 10 Sung A Room Sungah A Fala Arak Thup\nJune 11, 2021 admin Leitlun 0\nIndia, Kerala ramsung ah thuthang danglam zet a darh ciamco. February 2010 kum ah Palakkad district, Ayilur khua ih um fala kum 18 mi Sajitha cu a rualpi tei inn ah leng dingih a suak ih a hlo lanta.\nA nulepa in palik hnenah an report ih an hawl rero nan an hmu thei nawn lo, cutin a innsang le an khua mipi pawlin a thi zo ah an ruat. Asinan, an inn kiangte ih um a tlangval Rahman hneah arak um ringring.\nCutawk laiah Rahman cu kum 24 mi a si ih Sajitha thawn an duhaw ti zohman in an thei lo, an innsang pawl khalin rinhlelnak an nei lo. Rahman cu electrician a si ih a thiamthil hmangin a room cu a phit thluh, a innsang pawl khal a room sungah an lut thei lo.\nCun, a room sangka kiangte ah electri hri a ret ih aum lo sungah an rak lut tum asilen electri in a laih ding. A nulepa in a cangvaihdan danglam an rak ti thei zet, a thluak lam a kim nawn lo si ding an rak ti.\nA san cu a room sung lawngah rawl a ei ṭheu ih a hlan ih a rawlei aiin a ei tam sawn, a hlan ih a ei/in duhlomi pawl khal a ei/in duh thlang ruangah a innsang pawlin mak an ti thei zet. An theihsuahdan cu Rahman khal a hlo thutthi, thla 3 hrawng a hlo zo ih a innsang pawlin an hawl rero.\nA hlo ngai siloin a fala cu hruaisuak in hmundang ah nunthar an rak din sawn a si. Rahman cu truck mawngin sumpai a hawl ṭheu, a truck mawng lai cu a naupa in arak hmu ngah ih a dingter nan a ding duh lo ih a tlanlan.\nCutin, a naupa in palik hnenah a report ih an zingzoi vivo hnuah an kai ngah. Rahman in kum 10 sung a fala arak thup zo ih an tlanhlo thu a phuangaw, a fala arak thupnak cu an innsang veve in neihawk an siang lo ding ti an phang ruangah a si. An thuhla cu court in a buaipi rero lai ih ziangkim an sinpi hmel a bang.\nRalkap Kilkhawi Mi USDP Member 70 That An Tong Zo, MP Hlun An Kap That


Malaysia Ah Hnaṭuan Ih Um Kawlram Mi Cu Zanriah Khawh Hnuah A It Ih A Thi Lanta – Meifar\nJune 3, 2022 admin Leitlun 0\nMalaysia, Klang Kapar khua Sofa cetzung ih hnaṭuan Kawlram mi U Shwe Maung cu June 1, 2022 zanlam ah zanriah an ei ih an khawh hnuah a it.\nA thaizing June 2 zinglam nazi 7:00 hrawngah hnaṭuan dingin an thangharh ih arak thi zo. Ziang natnak in a thi ti an thei hrih lo ih Tanjung Karang Hospital ah zohdiknak an nei rero lai, a natnak pawl an theihfiang hnuah a vui ding ni le caan cu an thanaw leh ding.\nU Shwe Maung hi Chinmi a si ih innsang cawmtu a si. Kawlram ih an umnak cu Rakhine State, Mrauk-U khua ah a si.\nThudang: A Fala Hlun In Tlangval Thar A Nei, An Pahnih In A That\nMorakot cu an innsung ah ava lut ih a fala hlun cu meithal in vei 2 a kap, a lu ah a kap. A tlangval thar khal vei 6 a kap ih a hmun ah an thi veve. Korakot ih pate in, “Meithal awn ka thei ih an innsung ah ka va lut cu an rak thi zo. An nenaw, ṭongkam el’awknak le sualawknak thawmvang khal ka thei lo. Ziangkim tawlrel cia ih kap that an si ding” a ti.\nPalik pawlin kiangkap CCTV fehtlang in an zingzoi ih tualthattu Morakot cu an kai, an umnak address simtu mino kum 19 khal thusut dingin palik pawlin an hruai. Mithi Korakot ih pa in, “Ka fapa in buainak a tuah dah lo, midang thawn khal buainak an nei dah lo. A fala Fah thawn an umtlang ti khal kan rak thei lo, an thih hnu lawngah kan thei. Fala le tlangval duhdawtnak ruangah thihnak a thleng” a ti.\nThailand Ramlak Ah Kawlram Mi Nunau (2) Ruak Hlontu An Kai


Australia, Melbourne ih Laimi (Lofeh) hnatuan mi - Chinland Today Media\nAustralia, Melbourne ih Laimi (Lofeh) hnatuan mi\nDecember 20, 2008 3:48 am·1 comment\nMelbourne, 20 December : Australia thleng Laimi, pawl ih an hnatuan mi lakih ropi le mak danglam, harsa zet le khungkhai zetih an thei mi le an nuam awknak pakhat ih an ruah mi Strawberry, Blueberry, Blackberry, Grape le Apple pawl cin nak hmun Lo (firm) ih feh nak hmun cu CT palai in lennak a nei.\nZing sml 4:45 in mah le inn cio in suncaw fun ih feh asiih 6:00 ah hna ttuannak an nei thok tlangpi. Mini Bus in umnak hmun cio ta cu sawm khawm inle thlahnak khal a nei cih.\nStrawberry hi Lailam ih Kawlhra pawng vekih cin a si ruangah kun phah ih a rah lawh a siih, mi tthen cun totuk khal in an lo theu. Khohrik vek ih lawh a siih, a kho zat hlawh ih lawh tile a ni hlawh tiih hlawh tiin a um. Hi strawberry lawhnak ih a tuan tu bik lakah Lai mi pawl le Cambodia, Karen pawl an tel ve ih, hnam dang mi mallai khal cun an ttuan ve ko.\nSml 10:00 ah ziangrawl ei cawlh minute 20 an nei ih thaithawh/muanhlam einak an nei theu. Rawl hmeh hlawmawk vialvo a si. Sun sml 12:30 ah minute 20 cawlhsal a si ih, hi caan khalah suncawl an ei sal theu, Zanlam sml 3:00 ah minute 15 cawlh a sisal ih cutin zanlam sml 4 tiang ttuan a si. A caan ih zir in hi ttuan can pawl cu thleng danglam a si. tt. Thlatang can a kim cun zing 8:00- 6:00 tiang tivek in an ttuan theu.\nBlueberry,Blackberry, Grape le Apple pawl khal cu vek thotho ih lawh a si. A mahlawngte hi pawl cu a kung an sang ih, miniam te hrangah tla cun dingphah ih lawhtheih a si, a sinan mi sangdeuh hrangah cun malte kun cu a ttul. An rah pawl lawh lawng si lo in, a hnah le an kung phun, phawi, tuamhlawm hnakhal ttuan a si theu.\nNisa ruahsur ah cawllo ih ttuan hruthro a si. Australia um ih hna khungkhai bik a si ti’n firmfeh theutu pawl tla cun an ti theu.\nAsinan hi hna pawl hi Acozah theih lo ih ttuan mi a si ruangah paisa (tax) siah pek a tul lo ih paisa fai in ngah a si theu. Curuangah dinsuahnak ding hrangah Australia Melbourne thleng Laimi pawl cun an thlen veten tlawm ngai thlak in le taima zet in an ttuan ttheu.\nTlangval le Fala pawl feh tlang khawm ih nuam awk vualvonak hmun khal a si. Titi nuam relphah inle tlawmngainak, tumruhnak pawl tilannak ah ruat in theitawp in an feh theu. A voikhatnak ih feh cu thil olailo sihman sehla duhdawtawknak ti langin an hma rak ttuan sakin theihtawp bawmawk ton a si.\nHi theirah pawl an cuh tik cu ah cun a lo cak deuh le a virhvat atha deuh mi pawl in nikhat ah A$ 130 an ngah ih, mi zaran in A$115 ngah asi theu. Ni dang hmuah ah cun zapi te in A$ 115 cio ngah a si tlangpi.\nKohhran le Fellowship thalai pawl khal in fund hawlnak ah tiin a cut lai can ah feh ttheu a si.\nLo an feh tikah ni sa leh ruahsur ih ttuan an si ruangah, taksa ruangpi lang lo dingin bansau leh lukhum thawn an thuam aw ttheu. Ni satlam 40 a tlen lawngah cawlh theu asiih cuvek thiamthiam in ruahsur tuk lawngah cawlh asi theu. Hi hi Lofeh a ti khungbik tu pakhat cu a si an ti.\nChinram Suak Apple A Thawbik!\nSalai Mg Hlan says:\non December 20, 2008 at 1:10 pm\nKan laimi cu hna ttuan khungkhai a ttuan theu mi kan si ih, taangka ngah tthatnak a si ah cun a tha pam in ka ruat. Cun a then cu ram sung ih um ( Kawl ram) sung khat u le nau bawm tul tla an um ding ih tan lak cu a tul ko.


Kawlram Acozah In Thawngtla 7,114 suah - Chinland Today Media\nKawlram Acozah In Thawngtla 7,114 suah\nSeptember 18, 2009 7:11 am·0 comments\nKawlram acozah in thawngtla mi 7,114 pawl hnenah amnesty (suahnakthu) ape tin ramsung television in 17 August 2009 ah a phuang a si.\nCui pawl lakih tello Political ruang ih thawngtla mi 2000 pawl an suah ding le ding lo theihhrih asilo ti thu khal an phuang tel bet ih NLD hotubik Aung San Suu Kyi ih hnatuanpi 500 pawl an suah tel le tello khal mipi pawl an sim thei hrihlo. Acozah pawl cun hi thawngtla pawl hi an nungcangtha ruangih suah in a phuang bet.\nAcozah in kan dung February thla ahkhan thawngtla mi 6,300 asuah zo. Cui a suahmi pawl cu ara lai dingmi hrilawknak ah an telve ding ti a si. Asinan political cangvaihnak ih teltu taktak mi 17 lawng cuisuahmi lakah an tel. Cun, kan dungkum September thla ah mi 9,000 a suah sal bet.\nHi ttum ah kum 78 ih upa Journalist Win Tin khal suah telve a si. Annih hi kawlram political ruang ih thawngtla reibik khal a si. Hiti ih an suahnaksanbik pakhat cu kan dung 2007 ih phungki pawlih lamzawhnak an neih ruangah a si tin thuthang cun a phuang.\nKawlram Thawngtla Suah Thluh Seh: Amnesty International\nAung San Suu Kyi lainattu pungkhawm: Mizoram, Aizawl\nMyanmar 2010 Hrilawknak Ding Felten Tuah Tum\nKawlram Acozah In Thawngtla Pawl Luatnak Pe Tum


MANGBANGNAK A SI - Chinland Today Media\nJanuary 11, 2009 12:19 am·0 comments\nPathian ih tuahmi hi ra zoh hnik uh! Minung lakih a tuahmi mangbangza hi! – Saam 66:5\n– Seemtirnak 25-28\nMangbangza timi ttongfang hi tulai kan hmang tamzet. Mawttaw, zuknung, hla le rawl thuhla simnak ah tla, “mangbangza a si,” an ti ttheu.\nAsinain leitlun thil um daan hi Pathian ih mangbangza a sinak hnakin na uar sawn a si ahcun Pathian ih maksakzia fatettertu na si. Ka rual nu teih innsaang ahcun Pathian lawng mangbangza tiah hmang dingin daan an tuah.\nPathian rori thupi lo ih canter cu thu menmen a si lo. Amah cu rualpi hnak ih tthasawn a siih kan taksa um daan pawl tuah remtu a si. Pathian ih mangbangza theihternak kan neih hlan lo cu Pathian ih taa kan si ti ih lungawinak nei loin mah le mah thupiter aw in Pathian hnen in hlatpi ah kan um ding.\nSaam canganmi zoh tikah theih ttheh dingin an ngan. Bawipa, Cungnungbik cu maktara Pathian a si, Amah cu a lianbik siangphahrang a siih leilung pumpi uktu a si (Saam 47:2).\nThinglamtah parah kan hrangih Jesuh a ratnak hnak ih tuum sawn mangbangza duhdawtnak a um thei pei maw? Mangbangza ngaingai a simi Pathian, a umnak ding hmun ah umter awla, na nunnak ih a tuahmi parah cu thangtthat aw.\nThianghlim, thianghlim, thianghlim, mithiangmi pawl in an lo biak,\nTipithuanthum tlolak ah an sui lukhuh an hlon;\nCherubim- seraphim vancungmi thiang pawl na hmai ah an bok,\nZiangtluk sunloih thangtthat tlak s0 na si.\nNangmah le nangmah na thupi awter a si ahcun,\nPathian ih mangbangza sinak naih te in zoh aw.


Rinhlehum SAC ralhraang Ralthuam pawl - Falam Online Media\nSAC ralhraang in Karenni (Kayah) ram ah Raldo PhungDaan pahbalin Siivai Datkhu telhmi ralthuam (chemical and biological weapons) a hmang tiah Demawso PDF in February 1 ah thu an suah.\nDoawknak umhran loin SAC ralhraang in January 27 ah Phukpi thawn Demawso khawsung voi 3 a kap ih, an kahnak hmun cu ni 5 hnu ah an zoh saal tikah Zian tlaknak kiangkap a rak kaang lai.\nNi 5 hnu khalah Zian tlaknak a kaang lai\n“February 1 ah Zian tlannak kan va lai saal cu a rak kaang/vaam lai. Zian pawl cu an hman pangai 60mm , 120 mm a si lo. A vaam ih a khu a suak hlei ah a khu hiip ngahtu kan ralkap pawl cu mithlitlak, dangza, khuhkhuh, thawthawt harin an um” tiah Demawso PDF ṭuanvonei mipakhat cun a rel.\nSAC ralhraang hin Chinram doawknak khalah rinhlehum ralthuam a rak hmang dah zo. Cumicu Mindat doawk ṭum ah a si ih ralhraang ralthuam hmang mi, a khu hiip ngahtu pawl cu lungmit, thawthawt har, mitthli tlak in an um. Cuitlunah miṭhen cu an Hmur/Lei tivek tiang a dum ti a si.\nHivek, siivai datkhu telmi ralthuam (chemical and biological weapons) pawl cu voikhatnak Leitlun ralpi a suak hnuin hman kham thokmi a si.\nCuih tlun ah 1972 le 1993 kum ah datkhu telmi hriamhrei ralthuam thu ah daan thar an tuah bet ih chemical lole biological ralthuam tuahnak bungrua pawl rikhiah nei in khawlkhawm an kham ih hmun khat ihsin hmundang ih kuataw khal an kham cih a si.\nCuvek phungdaan um cingin SAC ralhraang in siivai datkhu telmi ralthuam a hmang cun International community ih ngaipoimawh zetmi raldo phungdaan an pahbal tinak a si ih khihhmuhding fumfe neiin heeknak a um cun hmual nei hremnak an tuar thei a si.\n← Ralhraang ukhruainak dodal in Pacang pakhat mahten thataw\nTachileik bomb puahtu ti`n Mino pakhat Kai Hrem` →\nAman pangai hnak ih letkhat niam rorin Thilri zuar a si thlang ding – Yangon CM\nAugust 15, 2021 Ni Hnem Sung 0\nHnipuan pangai hruk in Ralhraang pawl a thupten cangvai\nOctober 22, 2021 Ni Hnem Sung 0\nHmunram cuhawtu Tlangpar hriamhrei keng doawknak ah khuami 5 thi, 3 hliam tuar


Germany ih Christian pawl in Christian pawl khat le khat thurel khawmnak hrangah tim an tuah April 27, 2021 | Radio Veritas Asia\nGermany ih Christian pawl in Christian pawl khat le khat thurel khawmnak hrangah tim an tuah April 27, 2021\nGermany ih Christian pawl in Christian pawl khat le khat thurel khawmnak hrangah tim an tuah\nGermany ih Christian pawlkom pawl an mai a voithum nak thurelkhawmnak hrang tim an tuah rero lai. Cui caanserh cu May 13 in 16 tiang Franakfurt ah an tuah ding a si. Asinain, covid-19 ruangah online lawngin an rel tlang ding. Limburg ih Germany Catholic Bishop pawl pawlkom ram ih um Christian pawlkom pawl thawn pehpar mi Council ih hotu a si mi Bishop Heinrich Bedford-Strohm pawl in tui veikhat nak tonawknak puai ah Catholic le Khristian pawlkom dinhmun in ‘technic thawn zumnak langter dingah’ tha an neih thu an sim.\nKan dung Zarh ah online ihsin Bishop pahnih tonawknak ih thusuhnak ah tu vek ih tuahnak cu ‘an lak ih bang awk lo nak hnak in Christian pawl khat le khat zumnak thu tette khan dingah a si’ tiin a sim.Tui kum ah khal Martin Luther Nu Pawlpi ih a suah nak kum 500 kim kum khal a si. Tu vek in Christian pawl khat le khat thurelkhawm nak ih a thupi zet mi thanso nak lam ih thlengawknak tep a theih. Hi tonawknak ruangah ‘khat le khat zumnak a rak karh thu’ a rak sim.\nMatin Luther dinhmun in Khristu hawlhmuh sal a tul thu, 2017 ih kom mi a phuaih cu Martin Luther ih tulsam mi hawl hmu dingah a hleice in an tuah ding.Tui a veikhatnak tuah ding mi thurelkhawmnak in “Khristu cu a laifang ah re in thazaang a tam zet mi hmuhton mi phorh suak nak a si. Kan hrangah a thupi zet. Ziangah tile hi mi cu kan pawlkom in an darh a tul’ tiin Bishop Bedford-Strohm in a rak sim.\nReltlang ding mi thuhla pawl cu Germany ram kiangkap ih hmuhton mi Theology le pawlkom thawn pehpar mi zirhnak peng pawl le cu mi ruangih otn mi harsatnak pawl ziangtin zawng in simfiang ding ti mi thupit in an reltlang ding a si. Covid-19 a karh rero lai ruangah nunphung lam ziangtin a siatsuah ding ti mi thuhla thawn pehpar in “Nu Pawlpi dinhmun in hi mi dinhmun ah thatho zet ih tel ve ding a tul thu le hi mi ih tel nak in Pawlpi ih tharthawhnak khal tuah cih dingah caantha a um. Ziangah tile Pawlpi pawl dinhmun in nunphung pawlkom pawl parah thathnemnak a um ding a si. Hi dinhmun tha zet ih karhhruainak thawn thlarau lam ah thazaang tampi a nga ih hmailam caan cu zumnak famkim thawn a cangvaih a tul.\nZiang vek khal si sehla tu vek in leitlunhuap pulhnat sia ton caan ah Christian pawl khat le khat tonawknak in hi harsatnak cu Biaknak lam ti dan pawl thawn pahsuak thei dingah a phi a hawl duh thu a hmuh ruangah a tha zet mi caanserh a si thu Bishop pahnih in an rak ruat. Hi thuthang cu Vatican thuthang ih kan ngah mi a si.


2020 Election Thlir Sinnak by Pu Kap Thio USA - The Chin Times\nThe Chin Times > Lawrkhawm > Thlirnak > 2020 Election Thlir Sinnak by Pu Kap Thio USA\n2020 Election Thlir Sinnak by Pu Kap Thio USA\nTlangpar Miphun pawl hrangah can pawimawh tuk a si ih Chin ram khal ah Chin Party a si mi #CNLD ah lungrual ten funkhawmaw cio uh sih.\n#Kum 2010 ah Democracy dan vek in election a um ih USDP in nehnak a co. Himi kum ah NLD a tel lo.Bye-Election 2012 lawng ah a lut lai.Chin ram ah Chin Party a si mi CPP le CNP khal in MP tamnawn an rak co ve.\n#Kum 2015 election ah cun kawlram Mipi in ralkap nin le Pi Suhkyi ih Auhla ပြောင်းလဲချိန်တန်ပြီ..ti zum in NLD party ah Vote an burh thluh ih Cozahnak a co.Chin Party pawl cun nehnak an co lo.\n#Asinan, Kum 5 a kim zik cuarco ih election zik ih NLD party auhla pawl:1.2008 Dan hrampi kan rem ding.2.Remdaihnak kan tuah ding.3. Law &Order kan tuah ttha ding ti pawl cu hlawhtling pakhat hman a um lo.\n#Kum 2010 election ah NLD an tel lo. Kum 2015 ah NLD Vote burh thluh a sinan, an Auhla pawl an hlawhtlin lo hlei ah NLD cozah in #Tlangpar Miphun pawl par ih a lungput ah an lungawi lo na sa.\n#Cui ruangah kum 2010 ,kum 2015 election le 2020 election hi #khaikhin theih a si nawn lo. Politics a danglam thluh zo.\n#Tlangpar Miphun pawl khal Party tamnawn um culci mi kha Party pakhat ah an komaw thluh ve thlang ih Politics thli hran dan a danglam zet zo.\n#Central ah cun NLD party in MP a nei tam bik ding ti hi ka bulpak thlirdan a si ih Cozah tuah theinak ding khawp MP 333 lawng te a neihban zumlo cio a si.\n#Region/Taing pa 7 ah NLD in 80% ngah bang seh la MP 291 sung ah MP 230 lai a co thei ding.State/Pine pa 7 ah MP Seat 207 a um ih NLD in MP 103 a neh thei le a mah ten Cozahnak a din thei ding tinak a si.\n#Asinan, tuikum 2020 ah hi cun Tlangpar Miphun pawl in an mai umnak cio ah nasa tei ttan an lak cio ruangah NLD in MP 207 ah MP 103 (50%) nehnak a co thei pei maw? ti hi a si.A co thei an zumlo cio ruangah election result puan hnu ah Politics boruak a danglam zet ding ti hi zum cio a si.\n#Tlangpar Miphun pawl hrangah can pawimawh tuk a si ih #Chin ram khal ah Chin Party a si mi #CNLD ah lungrual ten funkhawmaw cio uh sih.\n#Zianglam khal le Mirang ih “No one can predict a politics” an ti bang in #hmailam thu thei cia #Zohman kan um lo ruangah rak thlir phawt cio uh sih.\n#Hminsin keimai bulpak thlirve dan a si e.\nPrevious Article October Thla Sungah Surbung Airport On Puai Tuah Ding; Video\nNext Article Malaysia Lock Down Sal Ding; Selongor, Kuala Lumpur le Putrajaya


Federal Democracy hrang Lamsial dingin CRPH in thukamnak a nei - Falam Online Media\nKawl ralkap in Myanmar rampi ukhruai thuneihnak a la hnu, NLD palai pawl ih dinsuahmi CRPH (Committee Representing Pyidaungsu Hluttaw) cun ralkap ukhruainak (Military Dictatorship) hnukthlak dingin tlangparmi pawl thawn kutzakai tlangin hna a ṭuan thok tum thu theihternak thukam capi an suah.\nCapi ahcun Myanmar rampi tungding sal dingih kekarnak an nei tum mi pawl tarlang a si ih tlangparmi pawl ih beisei zetmi 2008 Daanhrampi ṭhiatbal ding le Federal Democracy hrang Daanhrampi tuah sal ding khal a tel cih.\nCommittee Representing Pyidaungsu Hluttaw in Facebook cahmai ih official theihternak ca a tarlang mi ah ….\n1. Myanmar rampi le tlangpar mipi cu ralkap ukhruainak hnuai ah kum tamzet kan rak um zo. Ralkap pawl in hriamhrei ralthuam rinsan in kumpi cozah thuneihnak an la mi khal voi tamzet hmuzotu kan si. Ralkap cozah ih haamṭamnak, a diklo zawngin thuneihnak an hmangmi siseh, rampi duhdawtnak neilo ih an cangvaihnak pawl cun leitlunhuap san man lo ram pakhat ah in can.\n2. Ralkap pawl cun duh caan ih rampi thuneihnak la thei dingin 2008 Daanhrampi an tuah. Asilo zawng khalih hman theihmi cuih Daanhrampi ih a hum hai mi lawng duhtawk loin kan mai` nganmi Daanhrampi cu an pahbal ih 2021, February 1 ah kumpi cozah thuneihnak an lak.\n3. Ralkap pawl in mai duhdan ih cangvaihnak an nei mi le tlangpar mi par ih thilsual an tuahmi hmuahhmuah cangsuak tertheitu cu 2008 Daanhrampi hi a si.\n4. Committee Representing Pyidaungsu Hluttaw cun ralkap ukhruainak tawpter thei dingin le Federal Democracy hrang ziin sial dingin a tanglam i tarlang mi tumtahnak kan nei.\n(1) Ralkap ukhruainak tawp terding.\n(2) U Win Myint le Daw Aung San Suu Kyi telin kaihkhih tuar hmuahhmuah luat terding.\n(3) Democracy ngah thei nak ding.\n(4) 2008 Daanhrampi ṭhiatbal in Federal Democracy hrambunmi Daanhrampi tuahsuak ding.\n5. CRPH tumtahmi cangsuak thei dingin tlangparmi pawl thawn kutzakai tlangin hnaṭuan tlang dingin hmalaknak kan nei vivo ding tiah thukamnak kan nei a si” ti`n CRPH cun official in theihternak capi an suah.\n← Hnaṭuan thaapin CDM ih lutzotu Falam penghuap palik 15 an um zo\nPhungki thuam, Kuah-li le Biakpawhnak cet kengtu rinhleh um mipahnih an kai →\nHramlak ih PDF sakhaan an hawl lai ah SAC ralkap pakhat Rul in a cuk that


Muslim Cauk Thianghlim Ur Kang Tum - Chinland Today Media\nSeptember 11, 2010 5:09 pm·7 comments\nUnited states, Florida State, Gainesvillae khua ih, Dove World Outreach Centre kohhran ih Pastor, Rev Terry Jones in Muslim sakhua biaknak Cauk thianghlim Quran cauk urkang a tummi cu America ram mipi leh leitlun ram dangdangih Muslim sakhua betu pawlin nasazetin dodal hman haisehla New York khawpi ih World Trede Centre an siatsuah ni campha thaisun 9/11 ah urkang a tum thotho thu a puangih, himi thu ruangah America ramsungih Muslim sakhua betu pawl leh leitlun hmun dangdangih Muslim sakhua betu pawlcu an thin a hengzet.\nAmerica ramih Muslim sakhua betu pawlkom tumbik Council on America Islamic Relations (CAIR) cun himi an Cauk thianghlin Quran hi a urkang taktak a si ah cun Quran cauk 2,00.000 cu mipi hnenih zemsuak betsal an tumthu an puangve ih, Muslim pawlkom ih an hotu pakhat Ali Abdussalam cun Dove World Outreach Centre in Quran cauk an urkang taktak a si ah cun leitlunah buainak nasa zet a suak tengteng dingih a zumthu a sim.\nAmerica ram mipi pawlcun an Party leh an umnak dinhmun pawlcu rellang lo in himi kohhran fatakte Member 50 hrawnglawng umnak ih thilti tummi hi nasazetin an sawiselih, Republican Party hruaitu pawlleh Alaska Governor, hlun Sarah Palin khalin Facebook leh Twitter ah Pastor, in Muslim sakhua biaknak cauk thianghlim Quran urkang a tumnak thuhi ttulsal dingin a ngenih Sarah Palin cun himi thucu zianghman thilttha suahnak leh ttangkai nak a neilo ih mi thin heng nak a suakter men a si tiah a sim.\nUS Secreatry of State, Hillary Clinton khalin himi Quran cauk urkang tumnak cu ziangman thil ttangkai nak umlo leh mi thinheng ternak men a siih, thilttulo bik a siih, an Urkang thotho a si khalleh America ram mipi leh Cozah leh ram mipi aiawh ih thiltuah mi asilo tiah a sim.\nFilm Star larzet Pakistan ramih UNHCR Goodwill Ambassador, Angelina Jolie khalin hi Kohhran pawlin Muslim sakhua biaknak cauk thinaghlim Quran urkang an tum micu a tthatlo zia tongkam ih relfiang theihlo ding khawpin a pawi ih, himi cauk an urkang taktak a si ah cun Taliban pawlin America ram leh a mipi pawl an huatnak a luar sinsin ding a si tiah a sim.\nUS Attorney General, Eric Holder leh NATO hotu Anders Fogh Rasmussen leh Afghanistan ramih US ralkap hotu General, David Petraens leh pawlkom dangdang khalin Quran Cauk urkang tumnak cu thil ttullo zet leh leitlun pumpi ih Muslim sakhua betu pawlih thin a ti heng thluh dingih buainak a suak ciamcoding ti an phan thu an sim.\nAsinan hiti vekin mi tampi in sawisel khal hai sehla Dove World Outreach Centre kohhran pawl cun Urkang an tum thotho thu an puang, himi Muslim sakhua biaknak cauk thianghlim urkang an tumnak san hi World Trede Centre kiangih Muslim pawlin biak iin Musque sak an tum duhlo nak leh leitlunih Muslim pawlih buainak an tuahih mithah leh Muslim sakhua an fehpi dan an duhlo zia langter nak ih urkang an tum nak asi.\nBush Ih Cauk Nganmi Tlangzarh Cing Ding\nNew York Ah Minung 13 Kap That\nHi thu cu 11 Sep 2010 hlan ah Rev. Terry John hin Quran ur kang a tum cu a tulh sal zo si. “Musilm cauk thianghlim ur kang tum mi tulh sal” ti ding sawn awm tak a siin ka thei.\nObama, Hilary Cliton le Afgh ih US army lu bik pawlin ‘Quran cauk hi hal a si len cu Agh ih US army pawl le leilungpi Christian pawl hrangah siatnak nasa zet a thleng phah vivo ding” tin an kham nasa.\nCuiruangah Rev. Terry John cun 11 Sep hlan ah ” I reject my plan” a ti ta kha si lo maw? News up date lo ve ti fam cu ka nupi nih hi ca hi a rak siar ngah ve ih “Usai USA ah Muslim cauk an ur ding” tin ti thei aw zetin in sim ih “aww si ngai” ka ti. (Ka thinlung te cun, Rev. Terry John khan mi zan news ah a thil tum cauk ur kang kha a thulh sal nan tin a ruak rero)\non September 13, 2010 at 5:32 pm\nQuran Cauk Urkang Tum Ttul Hrih Sal\nRelzo vekin United States, Florida State ih Dove World Outreach centre Kohhran in Muslim sakhua Cauk thianghlim Quran urkang an tum micu Pastor, Terry Jones ih hnenah Muslim puithiam pakhat Mahammad Musri in New York khawpi World Trede Centre dinnak Ground Zero ih Muslim pawlin Biak Inn Mosque an sak tummi cu hmundangih tthonsal dingih a sim ruangah Pastor, Terry Jones hin Quran Cauk urkang a tummi a ttulsal thu a puang.\nAsinan Muslim puithiam Mahammad Musri cun himi thuthawi pehpar awin hiti vekih biakrem awknak thutiam zianghman an neih lo thu a simsal veih, curuangah Pastor, Terry Jones cun himi thuhla cu ngaituah sal thotho a tumthu a simsal.\nQuran Cauk urkang ding thuhla ah US President, Obama khalin TV ihsin Pastor, Terry Jones cu a thil tummi ttulsal dingin a ngenih, US Defence Secretary, Robert Gates khalin Pastor, Teerry Jones hi a thil tummi ttulsal dingin a bia , Curuangah leilung tlun pumpi in Quran Cauk hi a urkang taktak kemaw? tiih an thlir laiah Pastor, Terry Jones cun a ttulsal thu a puang. Asinan thil umdan leh fehdan ihzirin a ngaituah sal thotho dingthu a sim.\nHimi thu ruangah Afghanistan ram leh leitlun hmundangih Muslim ram tampi ah Muslim mipi pawlin an duhlo nak langterin US Thantar an urkangih Kristian hmuahhmuah thi thluh haiseh tiah an au ciamco. Afghanistan President, Hamid Karzai khalin Quran Cauk urkang dingcu Islamic sakhua betu pawlih huat bikmi thil a siih, a taktak ih thlencu rello a ngaihtuah hman ngaihtuah dingmi thil a silo tiah a sim.\nJuda Pawlin West Bank Ih Inn Sak Bansan Lo Ding\nIsreal Foreign Minister, Avigdor Lieberman cun Isreal ramih Party komkhawmaw Cozah in West Bank ih Juda pawlin Inn an sak laimi thla 10 sung an colh ter hrihmi cu Colhsan lanta dingih Isreal Cozah in hma a la a si ah cun Isreal Cozah tuahtu lakih tel Party tum pahnih nak Yisrael Beitenu Party cun nasa zetin a dodal dingih, West Bank ih Juda pawlih Inn sak bansan dingih thuput lutmi a um a si khallen an Party cun a phar thal cingcing ding a si tiah asim. Yisrael Beitenu Party hi Isreal ram Cozah tuahkhawm tu pawl lakih Party tuum pahnih nak a sive ruangah a thu hi a tlang dingah zum a si.\nIsreal Prime Minister, Benjamin Natanyahu in Palestinian leh Isreal rualrem awknak hawlih an biakawk nak ding hrangah Juda pawlin West Bank ih Inn an sak micu thla 10 sung colhsan hrih dingin a rak tizo ih, Asinan himi an thutiam hi tuithla September, ni 26 ih cemding a siih, himi hnu ih an fehdan ding leh an thil tuah betdan dingcu Isreal PM, hin ziangthu hman a relsuak hrihlo.\nHimi laiah Palestinian Authority cun Juda pawlin West Bank ih an Inn sakmi an sunzawm salding a si ah cun Isreal thawi rualrem awknak hawlih biakawk nak an neih mi ihsi an hnuhdawk awksal dingthu an sim.\nRelzo vekin Isreal leh Palestinian hi kandung zarh ah khan US Washington ah biakawk nak an neizo ih, khami ttumah thu tluknak mumal relsuak theimi an neihlo ruangah tuithla September, ni 14-15 ah khin Egypt ramah biakawk nak an neisal ding. Asinan Isreal Foreign Minister, Lieberman cun Palestinian pawlthawi an biakawk nakah an hlawhtlin a zumlo thu a sim.\non September 13, 2010 at 7:22 pm\nDear Saia( Aus )\nThuthang na rak commnent mi a tha thei zet.\nThuthang post mi pawl hi a let tu ih man caan, a post tu ih man caan\ntivek in mipi siar thei dingah tawlrelmi a si.\nCuraungah yahoo le Google news vekin zoha tuah thei ke,\nBulpak thahnemngainak in tuah mi a si ti khal na theihthiam ka zum.\nCun Interview tuah dan ah Rihli ih na comment mi ka siar.\nNa ti dikzet. Asinan na ruah melo mi thil a um.\nCucu tuni ah Laimi tampi ramtha thlengin tlawngsang ah siseh zirnak lam ah\nsang zetzet a thleng khal an um.\nCumi cu Laimi 4% a tling zik lo.\nCuraungah kan Laimi tu rori ih kan level zapi cawhrual ih kan dinhmun tla theih a tul. Kan mah pakhat dinhmun le Laimi zate dinhmun zohthiam tla a tulnak tampi a um.\nThuthangca cun mipi vangtlang cawhrual dinhmun in a tarlang deuh ringring a tul.\non September 14, 2010 at 3:09 am\n” News” na commentnak si lovin keimah in commentnak le fawrhfialnak vek in pe’k ruangah ka lungawi. Si…comment-nak hi ka nei ve theu ih a sual zawngih ruat duh hrangah cun ‘sawisel’ hmang in ti men thei. Asinan, kan news le ka comment mi pawl hi sawisel duh sela ‘hmin lem’ in duh can canah sawi sel theih a si ko. Ka comment mi hi sawisel a bang nan a that duhna lam sawn a si zel ding. Kan Lai media pawl hi tlawmngai can awl an neih lawng ih tawlrel an si ruangah kei ih hun sawisel ban khal an si lo. An mai ruangih news tha tha kan theih hman a tam tuk. Yahoo le Google news up date vek cun ka tehkhin lo, ka focus sawn cu a quility sawn a si.\nInterview thu kha cu tak takah hun rel sal se la. MBBS Doctor tla hi O le Aw thu kan hun sut ringawt mai ih natnak thu hla lam sut sawn lovin, Languestic zir suak kan neihmi pawl hi sut sawn awm tak. Doctor of Theology Bible lam Doctor tla hi O le Aw kan sut le ringawt zel mai hi a si cu hnak cun Laimi kawhhran tam tuk kan doctrine khat le khat a danglamnak cui tlun ih an hmuh le ruat dan Bible sungah zing tin a um or tulai laimi pawl ih Pathian thu kan fehpi dan le controvercial topic pawl tla sut sawn awm tak cu a si. Asinan, interview a tuah tu pawl hi kei ih hun sawisel ban ci an si lovi a sawisel khal ka siang fawn lo. Amah ruangih ” kan laimi mi thiam pawl Bio thu” ka theih hman ‘sui tum’ tia ka ti zo kha.\nKa comment pawl hi ka ruah dan a si ih mi hmuah hmuah ruah dan cu a si theh lo ding. Cun, ka hmuh le ruah dan tla a dik theh lo ding, thil hmuah hmuah kan ruat fam kim theh thei lo ding ruangah pakhat ih ruah thelh mi mi dang pakhat ih sim awk zel hi Leilungtlun mipi ih kan tul mi a si. Nangtla ka ruat thelhmi hmuh thelhmi in sim ruangah ka lungawi. Pakhat le pakhat up so aw tawn zel kan tul.\nUS President hman ruahnak pe tu ziangzah a nei ti thei lo khawpin ka hun knowledge lo a si cu ma le.\non September 15, 2010 at 9:21 pm\nNa canganmi siar a nuam.\nLaica ngan na thiam tuk ti lawng siloin, na ngan paihzet ih ka lo upatzet.\nCa siar hi a ngan hnakin a ol ka ti. A ngan cu thluak hman a rak tul.\nNa comment mi sungin mallai ka ruahmi cu interview thu a si.\nInterview tuah timi thil ol cu a si lemlo. Mah theihcia mi va tuah cu a olte ding nan\nmai’ mi theih lo mi rori va tuah tla cu suh ding a har duhzet ding ka zum.\nThusuhmi ah “O le Aw ” hi thu lolam tak, thuho (Mizo ) zet a bang nan calai buaipi ngaingaitu CT le calai duh unau tivek hrangah cun a thupi tuk mi a si ka zum.\nCule kan calai ih mithiam sang pawl hi linguistics lam zir kan neih mal tikah\nBible lam doctor siseh, sibawi lam zirsang pawl hi kan rinsanmi an si.\nCupawl cu kan mipi rinsanmi an si fawn.\nMipi ih rinsanmi le calai ( literature ) ih thahnemngai kan Dr. pawl va suh cu\nthil awmangtak na ti ve thei mai lo maw?\nAsinan na ca nganmi zoh ah calai na duh ih ka lungkimzet.\nKan Chin ( Falam ) community sungah kan calai in ziangmi dinhmun a thlengih,\nO le Aw hman lansuak thei hrih lo kan si zia, zo pawl in himi thuhla pawl in kai-awk, zo pawl in remnak a zuam tivek hi tampi na thei tuk lo ruangah himi comment na ngan a si sawn in ka hmu. A tha ve ko mai hmuh dan in ngan tawp mai ding a si.\nTongkam mawi lo ka telh pang maw? (hahaha …… Hni phah uhsi damnak a si,\nthupi tuk in ruat lo awla, ka rak thai ve kuako a si hi)\non September 16, 2010 at 4:03 am\nApril/May 2006 ah rin loh pin fala pakhat hnen in e-mail ka ngah ih cui mi ka reply-nak cu Falam Lai tawng ka ngannak hmaisa bik a si ih cu cu Mother Teresa ih Nobel Peace for Price a ngah kum (1979), cui kum cu hi leilung khaw eng ka rak hmuh kum a si ih ka piang ihsin kum 25 hnu lawngah Falam ca hi ka ngan. Cui Ca (thu) cu tisa ah ra cangin May 26 ah dam sung hmun khatte um dingih kan nei aw. Laica ka thiam loh zia thei aw lo khawpin Laica hi ka thiam lo, suak pek vek rori ka si.\nKan mithiam interview-nak thu kha cu ‘interview tuah tu pawl’ an thiam lo/tha lo/ O le Aw thu suh a tha lo ti lam kha ka focus duh mi si lovin ‘ka comment nak’ ihsin idea dang dang an neih bet duhsakna sawnin ‘ka hun faksel hrim-mi’ sawn men hau khaw. Si, kan Doctor pawl hi kan rinsan mi an si ih an specialist-nak lam hi kan ‘ ti ti pi ‘ mal tuk deuh ti thu sawn men a si. Zep hlek lovi kan thu hla hi ka thei mal khawp !!!


An Fapa Ih Kolmi Puitling Zuknung Pawl An Siatsuah Sak Ruangah $30,441 Zat An Kuan Ding – Meifar\nSeptember 1, 2021 admin Lawrkhawm 0\nUS, Michigan nupa in an fapa ih ret ṭha mi puitling zuknung film, magazines le thil dangdang pawl an rak urkang ruangah court in $30,441 (£22,100) zat kuan dingin thuthluknak an tuah.\nKum 42 mi David Werking cu a nupi thawn an ṭhenawk hnuah a nulepa tei inn ah ava um. Puitling zuk, magazines le thil dangdang a kol tam zet, a thil kolmi pawl cu $29,000 (£21,500) man hrawng a si. A nulepa hnen ihsin Muncie, Indiana ah ava um ih a thil kolmi pawl cu a keng theihhngilh.\nHringtu a pa in ca a kuat ih “David, na thil tanmi pawl hi ra la thluh aw” a ti nan a lak lo ruangah an rak urkang thluh. An fapa David Werking cu a thinheng tuk ih court ah thubuai a thehlut.\nThla 8 hnuah court in thiam an coter, US district judge Paul Maloney in midang thil an rak ti siatsuah sak ruangah $30,441 (£22,100) zat kuan dingin leh an fapa ih lawyer hnenah $14,500 (£10,500) zat pe dingin thuthluknak a tuah.\nHringtu a nulepa in “An fapa ih inn neitu vek an si ih an duhlomi thil cu ti siatsuah theinak covo an neih thu court hmaiah an rel. Asinan, court in “Inn neitu nan si khallen nan duhlomi midang thilri ti siatsuah theinak daan le dun aum lo” a ti.\nMizoram Tiva Ah Pu Lian Cin A Fen, A Ruak An Hawl Rero Lai


Champions Leauge Round 16 ih Tongaw Pawl - Chinland Today Media\nDecember 15, 2015 12:28 am·0 comments\nChampions League zuamawknak cu round 16 an thleng thlang. Round 16 thlengtu pawl hi an zaten team tha an si theh kan ti le a sual lo ding. Zuamnak nasate an neih hnu ah an kaimi a si ruangah, an zaten Quarter Final thleng dingin an zuam vivo ding ti cu a fiangmi a si.\nChelsea cun nikum hivek dinhmun ih anmah tla tertu PSG thawn an nuai aw sal ding ih, zohnuam zetmi a si ding. Arsenal cu Barcelona thawn an tonawk ruangah, neh thei , tla thei dinhmun ah an ding ih, annih khal zoh nuamzet mi a si ding. Manchester City cu Ukraine Club a simi Dynamo Kiev thawn an tonawk ding ruangah, an hrang quarter final lamzin a nai deuh in a lang. Asinan, football leknak ahcun ziangkim a cang theimi a si.\nBayern Munich le nikum ih final thleng ban Juventus khal zohnuam zet dingmi a si ve. Real Madrid cu Italy club a simi Roma thawn an tongaw ding ih, zohnuam zet an si ding. Benfica vs Zenit St Petersburg, Gent vs Wolfsburg le PSV Eindhoven vs Atletico Madrid pawl an tongaw hai.\nFirst Leg hi February 16/17 le 23/23, 2016 ah an sit ding ih, second leg cu March 8/9 le15/16, 2016 ah an si ding. Champions League ngainatu pawl hrang hngalhlap umzetmi match pawl an si.\nFootball Club Thapetu Tambik Club 10\nBayen Munich Champion League Suibel Ngah\nUEFA In Bayern Munich Hrem\nChampions League Quarter Final Thlirnak


A Pa in Phone hman a kham ruangah kum 19 fala thihsi in ih thi – Buannel News\nOctober 3, 2018 Buannel News Latest, Myanmar News, NEWS 0\nShwebo khawpi ih sungkua pakhat cu, Phone hmanglo dingin an Pa bikin a sim hai ih, a falepawl phone hmanglo dingih a kham ruangah Nunau pakhat cu thihsi in tahrat in amah le mah a that-aw, tiah Sagain ramṭhen palik bawi pakhat cun a sim.\nThihsi intu nunau tei’ sungkua hi Shwebo khua ih ahmat 5 pengih um an si ih, kum 19 mi hrawng a si. A Pa in a kok ih phone hmang nawnlo dingih a kham ruangah, putatsi, natsawknak le tanphaza ti pawl a rawikhawm ih cumi cu a in, zan nazi 9 hrawngah Shwebo ih General hospital ah an fehpi cih nan, sizung an thlen hlan ah a thi, tiah palik bawi cun a sim.\nHivek thuthang hi theih dah lemlo mi a si tlun ah, danglam zet ve a si. Pa lole Nu thawn thukam ih toawk ruangah mah le mah that-awk tivek u a um hnuaihni nan, Phone hmangterlo ruangih thihsi in timi cu thuthang danglam zet a si.


Na Hrangah Khuakhannak Tthasawn - Chinland Today Media\nNa Hrangah Khuakhannak Tthasawn\nMarch 18, 2012 12:53 am·0 comments\nThihnak tuar ding a si hmanah ka hrangah rinsantlak in um uhla nan neh man ah nunnak sui lukhuh ka lo pe ding.\n–\tThuphuan 2:10\nBible Siar Ding: Tirh. 6:1-7; Thup. 2:9-11\nDungthluntu hleihnih pawl in zumtu dang pawl hnenah an lak ihsin zumtu pawlkom sungih hnattuan dang tete ttuantu dingah mi pasarih hril dingin an fial. Cu mi pawl cu hminsiatnak nei lomi le Thlarau Thianghlim in khatmi an si ding. Cuih an hrilmi mi pasarih pawl cu mi zaraan tete an si ko nain Thlarau Thianghlim ih khatmi an si ih Thlarau ih an khahnak in mi zaraan hnakih cuangce dinhmun ah a hlirso hngai a si. Bawipa in “Thlarau Thianghlim le meisa thawn” baptism a pe thei a si (Mark 3:11).\nMipi in an lak ihsin hnattuantu dingah mi pasarih an hril. Rinhlelh ding um loin annih cu ttuanvo an neihmi parah mi rin-umzet an si. Asinan an lakih mi pahnih Filip le Stephen ih nunnak ah Pathian in cumi hnakih tthasawn khuakhan lairelnak a neihsak zia kan hmu thei. Filip cu Thlarau Thianghlim thawn a khat ruangah Pathian ih a umternak hmuntin ah tthangphawknak a umter thei (Tirh. 8:5-8; 26-40). Mipi pawl cun ei le in tawlreltu dingah an hril nain Pathian cun thlarau hlo kaitu dingah a hmang.\nKei cun zumtu na nunnak ah Pathian in a tthasawn lairelnak a lo neih sak thei timi hmu thiam ding lawng na thinlung ka lo thoter thei. Pathian hmaika ah tangdor le rin-umzet in na um asile Pathian in Thlarau Thianghlim in a lo khatter ding. A hrangih bungbel thianghlim ah a lo hril dingih thlarau hlo rundamnak hnattuan sunglawi le minaa damter theitu dinhmun ah a lo khaisaang thei a si. Zumtu mi pakhat cu Thlarau Thianghlim thawn a khah ahcun tithei lomi zianghman a nei lo ding. Thlarau Thianghlim huham thawn na khah tikah na fehnak le na umnak hmun kip ah Pathian in na nunnak hmangin mangbangza thil a tuah ding a si.\nA Thlarau thawn na khah tikah na nunnak hmangin Pathian in ziang a tuah ding timi parah nang in zianghman idea na nei thei lo. Nitinte ziangvek caan khal ah Pathian ih vanlam kilvennak le kaihhruainak sungah na tlangleng ding. Thlarau Thianghlim thawn khat ding hi ziangtinkim ah a thupibik le a maksakbikmi a si.\nLeitlun tah daan ih mifim le mithiam pawl in Pathian ih kawhhran sungah dinhmun an nei thei lo. Pathian ih a duhmi tlinnak cu, pumpek nun neitu, mi rin-um le nun thianghlim neitu le pawl lawng an si ih cumi pawl lawng thlarau mei-alh hlio in a hmang thei a si.\nBawipa ih Tonghthamnak\nHuham ih Tumtah\nNa parih a Cangvaimi Thlarau\nThlaraulam Mi Tumpi pawl\nDiriamzet in Um aw\nBaptism hnu ih Hrem tuarnak


Golden Age | VCTH\nHome » Awnmawi » Golden Age\nBy vcth on September 14, 2013.\nGolden Age (1963-1974) timi kumsung lai ih rak lar le mizel nehbik pawl thuhla kha kan sim awk hmaisa ta ding.\n1962 cem lam ah, British rock scene cu beat groups(Beat music, British beat, lole Merseybeat tih si ih Fusion style rock and roll, doo wop, skiffle, R&B le soul kha simduh mi a si) The Beatles hi American ih rak zel-ngah mi si ih a rak hlawhtling pi nasa, soul music thawn, rhythm le blues le surf music tla tel cih in. An rak thok pek ah cu, American tune pawl kha letsal mi dinhmun a si ih, Twist timi lam pawl hrang-ah rak tum sak mi ti hrawnghrang an si. Hih group pawl hi neta lam ahcu khuahlan te ih an neih mi rock komkhawmdan kha cokrawi mi music lam ruahnak pawl le aw phunkim thawn a kaiso vivo. 1962 lai hrawng ah The Rolling Stones cu blues ih zelngah pakhat a si tiah theih a rak si ih, lawng si lo in The Animals le The Yardbirds band pawl tla a tel cih mi an si ve. 1963 laihrawng, Britain ah, The Beatles le adang beat group, The Searchers le The Hollies ti pawl hin, nasa tak in larnak an ngah hlei ah pursum-leilawn nak ah tla an rak hlawhtling zet a si.\nThe British Invasion ah hin The Beatles hin hma a rak lak ve nasa. The Beatles cu English rock a si ih,1960 kum Liverpool pawlkom a rak si, pursum leilawn nak khawvel ah le a raklar zet mi music santhuanthu ah theih mi a rak si. The Beatles hin 1962 tlai lam ah nasa tak in hlawhtlin nak a rak co ih cucu hmaisabik nak a si mi, “ Love Me Do” ti mi in a si. Cumi in a hmaikum ah cu khawvel hi a cuul ṭheh a si ta mai. The Beatles cu UK charts ah music dang pawl cangvaihnak ahcun number one album a rak si. RIAA(Recording Industry Association of America) ih simrel-catnak ahcun, US ih artist pawl hnak hman in zuar tam sawn mi a si a ti. 2008 kum, Billboard magazine suahnak ah catuan-zuarkhawg bik mi Hot 100 artists puai tuah nak US singles chart ih kum 50 kim anniversary ah The Beatles cu number one a rak si. Sunloih nak laksawng Grammy Award pa 7 a ngah ih, cuhlei ah Ivor Novello Awards ti mi the British Academy of Songwriters, Composers le Authors hnen in 15 a ngah bet. The Beatles cu Time magazine ih khei-khawm-mi 20th century khawlkhawm- mi100 sung thupi bik le mineh(mizel) tu pawl lak ah telh a rak si.


Ramlak Ih Um Myanmar Ralkap Hnenah Thailand In Ei Le In Ding A Kuat – Meifar\nTulai Thailand ram ih a cangvaihdan cu theihthiam a har zet, Myanmar ram a buai pekte ah raltlan pawl an cohlang ding thu an rak phuang zo.\nṬhenkhat raltlan cu an cohlang ngai, asinan Karen raltlan tam zet cu an cohlang lo ih an tlungter sal. Cumi hnuah Karen ralkap pawl ih an nuaimi Myanmar ralkap hliamtuar pawl cu Thailand ralkap in an rak bawm ih an humhim.\nKaren ralkap in Myanmar ralkap pawl ih ei le in phurnak lamzin pawl an ti siatsak thluh ruangah ei le in nei loin an talbuai ih Thailand cozah in ei le in ding arak kuat zo.\nTu khalah an kuatsal, May 24 in May 28 tiang Thailand cozah in ralkap pawl hnenah ei le in ding le thilri dangdang a kuat thu KNU in an phuang. Thailand ralkap pawl cu Lutha Township, Le Sae (Saw Hta) ram tiang fehin ralkap pawl hnenah ei le in dingin an pe.\nThailand ralkap tilawng tumpi 4 in vei-9 an feh ih HONDA boat pakhat in vei-8 rori thilri an thiar. May 29 sunah ralkap pawlin an thilri cu Tametha lamah an phurso ih lamzin ah KNDO ralkap thawn tongaw in an kapaw.\nKNU thuphuangtu Saw Gay Nui in “Ralkap pawlin in do ih kan ram in laksak tum, kan doaw rero laiah Thailand in ei le in, thilri an kuat. Anmai hlawknak ding lawng an ruat, Myanmar mipi pawl cu ziangah in siar lo” a ti.